Uroš Zmijanac 05.10.2011 Vesti\nSunčan dan iskoristili su Amela Terzić i Igor Šarčević da promovišu novi model patika “Najk Lunar Glide +3” na stadionu Crvene zvezde.\nKo bi bolje mogao da kaže kakvi su kvaliteti i prednosti nekog modela patikaod juniorske prvakinje Evrope na 1500 i 3000 metara i iskusnog desetobojca.\nKoliko im je Lunar Glide (doslovni prevod bi bio “Klizanje po mesecu”), odgovarao pokazivali su i osmesi i dobro raspoloženje tokom prezentacije na stazi Marakane. Dvoje atletičara odradili su lakši trening u novom modelu za trčanje i bili su zadovoljni novim proizvodom kompanije Najki.\nObuvam patike i vezujem pertle na stadionu… imam osećaj kao da treba da učestvujem u trci – rekla je Amela dok je prvi put stavljala “Lunar Glide” na stopalo.\nNa pitanje da li je “drma” trema pred početak prezentacije, odgovor je bio: “Ne”, kroz smeh, naravno.\nPosle akcije Najkija u kojoj se trkao sa autobusom, Šarčević je i sada bio na visini zadatka i vodio je ovaj lakši trening, uprkos povredi mišića desne noge, koju je zadobio na Dekastaru u Francuskoj pre dve nedelje.\nNe treniram, svaki dan idem na terapije i polako čekam oporavak. Ne znam koliko ću još biti van borilišta, sve zavisi od toga kada će se stanje poboljšati – rekao je Šarčević.\nOno što je obeležilo jučerašnji događaj jeste dobro raspoloženje i odlična prezentacija Veroljuba Zmijanca sa portala trcanje.rs. Jedna patika je morala da plati cenu i zbog edukacije i što boljeg upoznavanja sa novim modelom bila je presečena. Tako je Zmijanac ukazao na najvažnije prednosti “Lunar Glajda” – stabilnost, ultra mekani jastučići koji pružaju siguran osećaj pri svakom koraku, udobnost i izuzetan dizajn.


Problem migranata urediti kroz efikasan sistem azila - Azil region\nSubotica,\tazilanti,\tmigranti\tMađarska\nOn je podsetio da je u Subotici otvoreno prihvatilište za smeštanje dece i omladine migranata, kroz koje je za godinu dana prošlo 30-ak korisnika, ali da su im po pitanju odraslih "ruke vezane", odnosno to je pitanje za državne organe kojima je lokalna samouprava partner.\n"Kroz takvu saradnju u nekoliko navrata tokom perioda niskih temperatura omogućili transport za više desetina migranata u centre za njihov prihvat", rekao je Vujadinović i dodao posebno izdvojio situaciju kada je 19-oro dece zatečeno u blizini graničnog prelaza Kelebija.\nUpitan o mogućnosti otvaranja neke vrste prihvatilišta, Vujadinović je rekao da se tako nešto ne neplanira, jer bi to, po njegovom mišljenju, bio samo dodatni stimulans za migrante i pitanje je kako bi reagovali državni organi Mađarske.\n"Granica je na pola sata pešice od Subotice. Prosto smo stava da bi obezbeđivanje nekog privremenog smeštaja, pošto njima svakako nije cilj ostanak u Srbiji, bilo dodatni stimulans za kršenje zakona koji je zaista tu i mislim da ne trebamo biti partneri u tome i ne trebamo učestvovati u nečemo što je kršenje zakona", rekao je Vujadinović.\nOn je ocenio da po pitanju ovog problema Subotica ide "tankom linijom" između nekršenja zakona i pomoći tim ljudima.\n"Moj lični stav je da je na prvom mestu važno spasiti ljudski život, a odmah posle toga poštovanje zakona jedne države", rekao je Vujadinović.\nSveštenik Tibor Varga iz Istočno-evropske misije je jedan od onih građana Subotice koji gotovo svakodnevno odnosi pomoć migrantima koji se skrivaju u napuštenoj ciglani.\nNa osnovu svakodnevnih razgovora sa migrantima, Varga kaže da oni beže iz Avganistana i Sirije da spase svoj život, jer je većina njih, kako tvrdi, u takvoj situaciji da će biti ubijeni ukoliko ne emigriraju, ali da ni jedan od njih nije rekao da želi da ostane u Srbiji.\nVarga smatra da migranti koji imaju novca idu svojim kanalima ka EU, dok na ciglani završavaju oni koji su ostali bez novca, ili su bolesni i "ne znaju šta da rade sa svojim životom", te da tamo pate na sve načine.\n"Niko ih ne obilazi da im pomogne. Često mi kažu da više dana nisu ništa jeli. Nema higijenskih uslova, nemaju vodu, nema šta nema. Sam njihov život je takav", rekao je Varga.\nIzvršni direktor Centra za pomoć tražiocima azila, Radoš Đurović, smatra da to što migranti žele da odu negde drugde ne treba da bude argument našoj državi da im uskrati prava koja imaju, podsetivši da svaki stranac koji uđe u Srbiju i osnovano se plaši da će mu život u zemlju odakle dolazi biti ugrožen - ima pravo na azil.\nMeđutim, kako kaže, u praksi, od oko 16 500 tražilaca azila, tek njih 388 je ušlo u proceduru za dobijanje azila.\nOn to smatra velikim problemom jer se u tim slučajevima, kada nema pospuka niti rešenja po pitanju zahteva za azil, centri za azil nagomilavaju, ali i da se šalje poruka tim ljudima da oni ne mogu da dobiju zaštitu u Srbiji.\n"Izgubili smo onda i legitimitet da tvrdimo da ti ljudi nisu iskreni tražioci azila jer im mi to nismo dopustili", rekao je Đurović.\nOn smatra da je jedino rešenje uređenje azilnog sistema, koji podrazumeva brzinu i efikasnost kako bi se videlo ko želi da istraje na azilnom postupku, a ko ne.\n"Tada imamo osnovan legitimitet da tvrdimo da neko zloupotrebljava azilni sistem. I tada možda možemo prema onima koji zloupotrebljavaju sistem da se odnosimo drugačije, da pokušamo da ih udaljimo", smatra Đurović.\nTanjug: Problem migranata urediti kroz efikasan sistem azila


Protest podrške u Beogradu meštanima koji se bore protiv izgradnje mini hidroelektrana (arhivska fotografija)\nInvestitor Dragan Josić odustao je od izgradnje mini hidroelektrane (MHE) na Staroj planini i rekao da više neće kročiti u Pirot, objavio je portal Južne vesti.\nJosić, koji se u ponedeljak ujutro, prilikom pokušaja da započne radovima na izgradnji MHE, sukobio sa meštanima u staroplaninskom selu Topli Do, izjavio je da je razočaran reakcijom policije.\n"Neću nogom kročiti u Pirot, a ne u Topli Do. Da gledam kako lipti krv iz glava mojih radnika, meni da lome ruku, a da nemamo nikakvu zaštitu, ne pada mi na pamet. Prvo ću da tužim policiju, a onda ću tražiti nadoknadu od države za izgubljenu dobit i nadoknadu štete. Da mi vrate pare koje sam uložio, jer mi je onemogućeno da gradim mini hidroelektranu, a državni organi ne preduzimaju ništa povodom toga", rekao je Josić a prenele Južne vesti.\nKako je za Radio Slobodna Evropa (RSE) rekao Zoran Stojanović, odbornik u Skupštini Pirota i jedan od aktivista u Toplom Dolu, do incidenta je došlo oko 6.30 izjutra, kada je Josić sa obezbeđenjem i oko 18 radnika iz pravca Babinog Zuba došao na prostor koji nastoji da ogradi i pretvori u gradilište.\nMeštani su se organizovali i nisu im to dozvolili, ali je došlo do čarki, kaže Stojanović.\n“Obezbeđenje i Josićevi radnici upotrebili su suzavac u spreju da bi onesposobili građane. U tom guranju dvojica meštana su zadobili težak potres mozga od kamenja koje su na njih bacali. Kada su oni počeli da bacaju kamenje na naše ljude, onda su im naši ljudi odgovorili istom merom. Petnaestak ljudi je zatražilo pomoć od suzavca”, kaže Stojanović.\nPrema njegovim rečima, istovremeno je iz pravca sela Temska došao Josićev pomoćnik Igor Živković sa oko sedam ljudi iz njegog obezbeđenja pokušao da probije barikadu na ulazu u selo.\nPolicija je, kaže Stojanović, legitimisala prisutne članove obezbđenja koji su učestvovali u incidentu.


Policija privodi Zavetnike zbog Gazimestana\nPolicija privodi Zavetnike zbog Gazimestana\nSrpski sabor Zavetnici obaveštava javnost da državni vrh Republike Srbije, uz pomoć policijskog aparata, sprovodi represiju neviđenih razmera i vrši politički progon članova, simpatizera i prijatelja pokreta.U prethodnih nekoliko dana policijski inspektori obišli su pristalice Zavetnika i uručili im pozive za informativni razgovor u PU za Grad Beograd (policijska stanica “29. novembar”). Lica se pozivaju na razgovor u svojstvu građana pod izgovorom da treba da daju iskaz o dešavanjima na Gazimestanu na Vidovdan ove godine.\nDo sada je pozive za informativni razgovor primilo nekoliko članova i simpatizera pokreta, od kojih niko do sada nije krivično gonjen niti osuđivan. Među prvima kojima je upućen poziv nalaze se: momak koji je tokom 1999. godine ratovao na Košarama, devojka koja je za vreme NATO bombardovanja izbegla sa Kosova i Metohije i čija je kuća u Podujevu spaljena do temelja, uspešni studenti koji završavaju studije na dva fakulteta istovremeno.\nZapanjujuće je da je poziv dobio i član Srpskog sabora Zavetnici koji uopšte nije boravio na Kosovu i Metohiji u junu 2014. godine.\nPodsećamo da je Srpski sabor Zavetnici pre tačno tri meseca uručio ambasadi Ruske Federacije spisak od stotinu dobrovoljaca koji se stavljaju na raspolaganje za svaki vid pomoći ruskom narodu u oblastima zahvaćenim ratom. Na ovom spisku nalaze se imena svih lica koja su primila poziv za informativni razgovor. Postavlja se pitanje da li je po sredi ispunjavanje ultimatuma američkog ambasadora Majkla Kirbija, koji je pre nekoliko dana zatražio od Vlade Republike Srbije sankcionisanje svih građana koji pružaju direktnu i otvorenu podršku ruskom narodu u Ukrajini.\nUkoliko se u ovom slučaju ne radi o ispunjavanju ultimatuma zapadnih ambasada, onda je nedvosmisleno reč o nameri vlasti da se politički obračuna sa nepotkupljivim delom opozicije koji ima smelosti da kritikuje pogubnu politiku aktuelnog režima, koristeći dešavanja na Gazimestanu kao izgovor.\nPreporučujemo istražnim organima da je bolje da se pozabave političkim skupovima čije su posledice bile daleko ozbiljnije, kao što je miting podrške dr Radovanu Karadžiću, koji su u leto 2008. organizovali Tomislav Nikolić i Aleksandar Vučić, a koji se završio neredima u kojima je nepoznati pripadnik policijskih snaga na smrt pretukao jednog od učesnika protesta. Premijer Vučić je u više navrata obećavao da će ubica civila biti priveden pravdi, ali se ispostavilo da režim nije imao spremnosti da se posveti ovom slučaju.\nPozivajući se na član 46. važećeg Ustava Republike Srbije, koji jemči slobodu mišljenja i izražavanja, zahtevamo od Vlade koja se deklariše kao demokratska da ne obnavlja represivne metode titoističkog režima.\nUbeđeni da svojim delovanjem, za razliku od predstavnika vladajućeg režima, nikada nismo prekršili niti Ustav niti važeće zakone Republike Srbije, obaveštavamo vlastodršce da represivnim merama neće uspeti da sakriju istinu i ućutkaju one koje imaju smelosti da je ponavljaju.


Nakon što je nekoliko godina unazad nastupala u najvećoj diskoteci na crnogoroskom primorju, "Top Hill" u Budvi, Severina Kojić ove godine prvi put neće pevati u popularnom klubu.\nIako je tokom gostovanja u jednoj emisiji najavila svoj nastup u diskoteci "Top Hill" ovog leta, Severina ipak neće pevati pred publikom u Crnoj Gori, budući da joj je pomenuti klub otkazao nastup, piše "Alo".\nKako se navodi, pevačica očigledno više nije na vrhuncu slave budući da prethodne dve sezone diskoteka nije bila puna kao ranije i zarade praktično nije ni bilo, te su vlasnici od početka bili u dilemi da li da je angažuju. Severina je, na sve to, i podigla cenu svog nastupa i tražila cifru od čak 20.000 evra.\nUz to, album koji je objavila ove godine nije prošao kako je očekivala, a pevačica je, prema pisanju pomenutog lista, tražila da na nastupu prvo peva nove pesme koje publika još nije zavolela, što je bio još jedan od razloga da njen nastup bude otkazan.


Odzaci 20\t℃\nNaslovna/SPORT/Sadik je skup za Sevilju, Almerija ga ne pušta za manje od 25.000.000 evra\nSadik je skup za Sevilju, Almerija ga ne pušta za manje od 25.000.000 evra\nRedakcijapre 3 dana\nKako je spuštena zavesa na klupsku fudbalsku sezonu, tako su krenule licitacije oko letnjeg prelaznog roka.\nJedan od igrača o kojem se mnogo priča u Španiji je Umar Sadik, najbolji strelac Almerije, koji je oduševio sve po dolasku na Pirinejsko poluostrvo i za kojeg su zainteresovani brojni klubovi iz Primere.\nNije neka tajna da je Sevilja pratila Sadikove igre tokom prolećnog dela prvenstva i da je zainteresovana da ga kupi, ali joj je u ovom momentu – preskup. Kako pišu španski mediji, Almerija ne planira, barem za sada, da pusti Nigerijca za manje od 25.000.000 evra, a to je Andalužanima previše. Bar dok ne prodaju El Nezirija, za kojeg ima dosta interesovanja, a najbliži je, navodno, PSV Ajndhovenu.\nAlmerija je dala Partizanu 5.000.000 evra za Sadika, crno-beli čekaju i 40 odsto od sledeće prodaje, tako da je crveno-belima u interesu da ga što skuplje prodaju, ne bi li i njima ostao dobar deo tog kolača.\nS obzirom na to da klub nije uspeo da se plasira u Primeru, deluje kao najrealnija opcija da tokom ovog leta proda Sadika i naplati njegovu sjajnu sezonu. A, Umar ostaje poslovično zakopčan kada je reč o njegovoj budućnosti.\n„Sve je u rukama mog menadžera, on razmatra šta je najbolje za mene, potpuno sam miran kada je ta tema u pitanju“, rekao je Nigerijac za španske medije.\nDve decenije od ubistva novinara Milana Pantića\nLazićeva dekada za pamćenje: 17. trofej Zvezdinog kapitena, za petama je Peri Božiću\nZvanično: Brankica Mihajlović je novi član Monce\nSlovaci skovali plan za Levandovskog


Vesti online / Sport / Fudbal / Ronaldo i Mesi su "druga liga": Imaće 16 miliona veću platu od Portugalca\nAko mislite da se u evropskim klubovima vrti veliki novac šta tek reći o transferima i platama u Kini? Poslednja vest dobro je uzdrmala fudbalsku javnost pošto će najplaženiji igrač nastupati upravo u najmnogoljudnijoj zemlji.\nKoliko bi tek njima dali Kinezi kada bi pristali da odu na Daleki Istok\nNaime, kako prenose kineski mediji iskusni Argentinac Karlos Tevez na korakje do prelaska u redove Šangaja iz Boke Juniors, a prema istim izvorima napadač bi trebalo da ima platu od neverovatnih 40 miliona evra po sezoni.\nAko do toga zaista i dođe Tevez će imati gotovo duplo veću platu od Kristijana Ronalda ili Lea Mesija, tačnije imao bi čak 16 miliona evra više od Portugalca po sezoni.\n* Trio snova u trci za fudbalera 2016!\n* Ronaldo izgubljen u vremenu i prostoru (VIDEO)\n* VIDEO: Mesi i Ronaldo se malo "pokačili" u El Klasiku\nJednostavnom računicom, kada 40 miliona evra podelite sa 365 dana u godini dolazite do cifre od čak 120.000 evra po danu, koliko bi svakog jutra bio bogatiji bankovni saldo Karlosa Teveza.


"Velika prednost nekim čudom nestala, možda se vrati..."\n„Velika prednost nekim čudom nestala, možda se vrati…“\nM. K. 7. novembra 2020. 07:38\nFoto: Matt Johnson - CC BY 2.0\nAktuelni američki predsednik Donald Tramp istakao je danas na Tviteru da je njegova velika prednost koji je imao tokom izborne noći u pojedinim saveznim državama „nekim čudom nestala“ i izrazio nadu da će ponovo preuzeti vođstvo u ovim u kojima se još prebrojavaju glasovi.\n„Imao sam tako veliku prednost u svim ovim državama do kasno u izbornu noć, samo da bih video da te prednosti nekim čudom nestaju kako dani prolaze. Možda će se te prednosti vratiti kako budu napredovale naše pravne procedure“, naveo je Tramp na Tviteru.\nPola sata ranije, Tramp je na Tviteru poručio demokratskom kandidatu Džou Bajdenu da nema pravo da tvrdi da je pobedio na izborima.\n„Džo Bajden ne bi trebalo da tvrdi da polaže pravo na funkciju predsednika. I ja bih to mogao da tvrdim. Pravni postupci tek počinju“, poručio je Tramp, u vreme kada se privodi kraju prebrojavanje glasova na izborima u SAD.\nTramp je u izbornoj noći proglasio pobedu, ali su, u međuvremenu, glasovi u korist njegovog demokratskog protivkandidata počeli da se povećavaju u nekim od ključnih država, uključujući i one u kojima je Tramp bio u prednosti.\nTramp o zahtevu za njegovu smenu: „Najveći lov na veštice u…\nSvetski lider se javno odrekao Trampa (foto)\nPakleni poslednji dani Trampove vladavine\nTramp i republikanci su najavili pravne akcije u državama u kojima je Bajden preokrenuo rezultat kako bi osporili načine prebrojavanja glasova na sudu, pre svega onih koji su stigli poštom nakon dana izbora.\nSkoro tri dana od zatvaranja birališta u SAD, još se ne zna ko je pobednik predsedničkih izbora, mada je kandidat demokrata Džo Bajden bliži ulasku u Belu kuću.\nU finišu trke glasovi se i dalje prebrojavaju u pet saveznih država – Pensilvaniji (20 elektorskih glasova), Džordžiji (16), Nevadi (6), Arizoni (11) i Severnoj Karolini (15).\nCNN navodi, da sveukupno na nivou SAD, Bajden ima 253 glasova elektora, a Tramp 213. Za ulazak u Belu kuću jednom od dvojice kandidata je potrebno da osvoji najmanje 270 glasova od 538 elektora.\namerički izboriDonald Tramp\nVisoki čelnici EU: Pozivamo Rusiju da oslobodi Navaljnog\nPompeo: Rusija da odmah pusti Navaljnog\nSAD: Uhapšen političar koji je jurišao na Kongres\nSAD: Manji protesti ispred dobro čuvanih državnih skupština


Švedska donela odluku da podnese zahtev za članstvo u NATO-u - 15.05.2022, Sputnik Srbija\nŠvedska donela odluku da podnese zahtev za članstvo u NATO-u\nŠvedska je formalno donela odluku da podnese zahtev za članstvo u NATO-u, saopštila je vladajuća Socijaldemokratska partija. 15.05.2022, Sputnik Srbija\n„Upravni odbor socijaldemokrata je na sastanku danas, 15. maja 2022. godine, odlučio da će ta stranka raditi na tome da Švedska podnese zahtev za članstvo u NATO-u“, navodi se u zvaničnom saopštenju stranke.Švedska će se, ukoliko bude odobrena njena prijava u NATO, usprotiviti raspoređivanju nuklearnog oružja i vojnih baza na svojoj teritoriji, dodaje se u saopštenju vladajuće Socijaldemokratske partije.Ovu odluku potvrdila je i ministar spoljnih poslova Švedske An Linde.„Danas je švedska Socijaldemokratska partija donela istorijsku odluku da kaže ‘da’ i podnese zahtev za članstvo u odbrambenom savezu NATO“, napisala je Linde na Tviteru.Prema njenim rečima, razlog za ovaj korak je ruska vojna specijalna operacija u Ukrajini, zbog koje se je navodno „pogoršala bezbednosna situacija u Švedskoj i Evropi u celini“.U nedelju je i Finska takođe donela zvaničnu odluku da se pridruži Severnoatlantskom savezu.Finska i Švedska razmatraju mogućnost da odustanu od višegodišnje neutralnosti i da stupe u NATO zbog ruske specijalne vojne operacije u Ukrajini. Šef Alijanse Jens Stoltenberg je rekao da će NATO rado videti Finsku i Švedsku u svojim redovima i da će im omogućiti brzo stupanje u savez.NATO očekuje da ove zemlje donesu sopstvene odluke o mogućem članstvu u narednim „mesecima i nedeljama“, izjavila je stalna predstavnica SAD u NATO-u Džulijan Smit. Ona je dodala da bi Sjedinjene Američke Države pozdravile ulazak ovih zemalja u Alijansu.Rusija je više puta isticala da je NATO usmeren na konfrontaciju. Portparol predsednika Rusije Dmitrij Peskov izjavio je da dalje širenje Alijanse ne bi donelo veću bezbednost Evropi, jer NATO ima agresivan karakter. Istovremeno je napomenuo da mogući ulazak Švedske i Finske u NATO ne smatra egzistencijalnom pretnjom za Rusiju.\n17:37 15.05.2022 (Osveženo: 17:49 15.05.2022)\nŠvedska je formalno donela odluku da podnese zahtev za članstvo u NATO-u, saopštila je vladajuća Socijaldemokratska partija.\n„Upravni odbor socijaldemokrata je na sastanku danas, 15. maja 2022. godine, odlučio da će ta stranka raditi na tome da Švedska podnese zahtev za članstvo u NATO-u“, navodi se u zvaničnom saopštenju stranke.\nŠvedska će se, ukoliko bude odobrena njena prijava u NATO, usprotiviti raspoređivanju nuklearnog oružja i vojnih baza na svojoj teritoriji, dodaje se u saopštenju vladajuće Socijaldemokratske partije.\nOvu odluku potvrdila je i ministar spoljnih poslova Švedske An Linde.\n„Danas je švedska Socijaldemokratska partija donela istorijsku odluku da kaže ‘da’ i podnese zahtev za članstvo u odbrambenom savezu NATO“, napisala je Linde na Tviteru.\nPrema njenim rečima, razlog za ovaj korak je ruska vojna specijalna operacija u Ukrajini, zbog koje se je navodno „pogoršala bezbednosna situacija u Švedskoj i Evropi u celini“.\nU nedelju je i Finska takođe donela zvaničnu odluku da se pridruži Severnoatlantskom savezu.\nFinska i Švedska razmatraju mogućnost da odustanu od višegodišnje neutralnosti i da stupe u NATO zbog ruske specijalne vojne operacije u Ukrajini. Šef Alijanse Jens Stoltenberg je rekao da će NATO rado videti Finsku i Švedsku u svojim redovima i da će im omogućiti brzo stupanje u savez.\nNATO očekuje da ove zemlje donesu sopstvene odluke o mogućem članstvu u narednim „mesecima i nedeljama“, izjavila je stalna predstavnica SAD u NATO-u Džulijan Smit. Ona je dodala da bi Sjedinjene Američke Države pozdravile ulazak ovih zemalja u Alijansu.


Ejup Ganić uhapšen u Londonu na osnovu srpske poternice | Hronika\nPočetna strana > Hronika > Ejup Ganić uhapšen u Londonu na osnovu srpske poternice\nEjup Ganić uhapšen u Londonu na osnovu srpske poternice\nEjup Ganić, bivši član Predsedništva BiH, ponovo je zadržan u Londonu, izjavio je ministar unutrašnjih poslova Ivica Dačić. Ganiću privremeno oduzet pasoš, rekao Dačić.\nBivši član Predsedništva BiH Ejup Ganić privremeno je zadržan na londonskom aerodromu danas oko časova na osnovu srpske poternice, prilikom namere da napusti Veliku Britaniju, izjavio je zamenik premijera i ministar unutrašnjih poslova Ivica Dačić.\nMinistarstvo pravde Srbije uputiće sutra nadležnim organima Velike Britanije molbu za ekstradiciju Ejupa Ganića koji je danas zadržan na londonskom aerodromu Hitrou.\nMinistarka pravde Snežana Malović rekla je da je Ganić zadržan na londonskom aerodromu na osnovu poternice koju je za njim raspisao beogradski Interpol.\n"O Ganićevom hapšenju londonski Interpol obavestio je Interpol Srbije", naglasila je Malović.\n"Ganić je privremeno zadržan na aerodromu u Londonu, prilikom namere da napusti Veliku Britaniju, na osnovu srpske poternice i biće predat sudu koji će doneti prvostepenu odluku o daljem postupanju", rekao je Dačić na osnovu saznanja kojima raspolaže srpski Interpol.\nPrema njegovim rečima, Ganiću je privremeno oduzet pasoš do odluke drugostepenog organa.\nGanić je pušten sa aerodroma u Londonu 26. februara, posle zadržavanja, uz objašnjenje da je to urađeno iz logističkih razloga.\n"Srpski biro Interpola je zbog toga zatražio zvanično objašnjenje", rekao je tada Dačić.\nSrbija ima 45 dana da pošalje Velikoj Britaniji kompletnu dokumentaciju na osnovu koje će sud u Londonu odlučivati o zahtevu za izručenje bivšeg člana ratnog predsedništva BiH Ejupa Ganića, javili su večeras britanski mediji.\n"Ganić je uhapšen kada je pokušao da napusti Veliku Britaniju i pojavio se na sudu koji mu je odredio pritvor", prenosi Asošijetet Pres i dodaje da će se Ejup Ganić prvo pojaviti pred sudom 29. marta.\nBosanski mediji javljaju da je Ganić ponovo zadržan na londonskom aerodromu i da je izveden pred sudiju na saslušanje, uz prisustvo ambasadorke BiH u Velikoj Britaniji Jadranke Negotić.\nMinistar bezbednosti BiH Sadik Ahmetović potvrdio je da je u Londonu uhapšen nekadašnji član ratnog Predsedništva BiH Ejup Ganić.\n"Ganić nije uhapšen na osnovu Intrepolove poternice, dakle ni crvene ni difuzne, nego se verovatno radi o zahtevu Tužilaštva za ratne zločine Srbije", rekao je Ahmetović.\nMinistar pravde BiH Bariša Čolak rekao je da nije upoznat sa detaljima i misli da se ovakvo nešto nije moglo desiti zbog Sporazuma o međusobnom izvršavanju odluka u krivičnim stvarima između BiH i Srbije, koji je u ovom slučaju jasan.\nPrema mestu prebivališta Ejup Ganić ne bi trebalo da bude izveden pred pravosudne organe nigde osim u BiH, smatra Čolak.\nPripadnici Armije BiH i Specijalne jedinice MUP-a BiH napali su 3. maja 1992. u Dobrovoljačkoj ulici kolonu Jugoslovenske narodne armije koja se povlačila iz Sarajeva prema kasarni u Lukavici. U napadu je ubijeno i ranjeno više oficira i vojnika JNA.


ZLATO NA SAMOM STARTU SEZONE ZA IVANU ŠPANOVIĆ | ZR KLIK\nZLATO NA SAMOM STARTU SEZONE ZA IVANU ŠPANOVIĆ\nFOTO: Twiter AS Srbije\nSport- Naša sugrađanka atletičarka Ivana Španović pobedila je večeras na dvoranskom mitingu u Berlinu skokom od šest metara i 87 centimetra i najavila da će ovo biti veoma uspešna sezonu za nju i srpsku atletiku.\nIvana je taj rezultat postavila u četvrtoj i petoj seriji.Ovo je bilo prvo takmičenje Španovićeve u 2017. godini, ali i dobra najava pred predstojeće Evropsko prvenstvo u dvorani koje se početkom marta održava u Beogradu.\n-Fantastičan početak sezone, očekivao sam daljine oko 6,80-6,85 metara i Ivana je večeras rezultatski ispunila sva očekivanja. Nije se najbolje snašla na podlozi, ali je pored toga imala odličnu seriju skokova i najbolje otvaranje sezone u karijeri. Sledeći nastup Ivana će imati na Balkanskim igrama u Beogradu, koje se održavaju 24. februara u Areni, tako da još imamo vremena da se pripremimo i da prvenstvo Evrope (u dvorani) dočekamo u još boljoj formi- rekao je Obradović.


„Odgovorni za epidemiju“: Policija saslušala prve antivakcinaše! | ZELENE NOVINE\n„Odgovorni za epidemiju“: Policija saslušala prve antivakcinaše!\nPosted on 29. marta 2018. by Zelene novine\tOne comment\nPrva saslušanja protiv antivakcinaša po krivičnoj prijavi koju je podiglo Više javno tužilaštvo počela su u beogradskoj policiji.\nObavljeno je prvo saslušanje, kada je u policiji ispitana profesorka Mira Sovilj. Ona je u policijsku stanicu došla sama.\nAntivakcinaši su saslušani nakon što je početkom februara grupa od 270 roditelja podnela krivičnu prijavu zbog širenja straha i panike od vakcine i pojave epidemije morbila.\nMeđu najpoznatijim sa ovog spiska protiv kojih je podneta krivična prijava u Prvom osnovnom sudu u Beogradu su: Slađana Velkov, Jelena Karleuša, Miroljub Petrović, Maja Volk i Mirjana Bobić Mojsilović. S druge strane, na čelu grupe roditelja iz cele Srbije koji su odlučili da krivično gone gotovo ceo antivakcinalni lobi jesu doktori Tomislav Stevanović iz Zrenjanina i Vladimir Cimerman iz Beograda. Kako kažu, to su morali da učine da bi zaštitili zdravlje nacije i kolektivni imunitet.\n– Krivičnom prijavom želimo da stanemo konačno na put tom antivakcinalnom lobiju i šarlatanima koji poslednjih godina šire paniku i strah u vezi sa vakcinacijom dece i uvaljuju svoje šarlatanske metode lečenja. Praktično svaki pokušaj priznatih epidemiologa i imunologa da edukuju stanovništvo u vezi sa vakcinacijom oni su osujetili svojom kontrapropagandom, pre svega na internetu. Na taj način izazvali su strah i paniku kod građana, što je direktno za posledicu imalo opadanje broja vakcinisane dece i pojavu epidemije morbila – rekao je ranije Stevanović.\nUbrzo nakon toga krivična prijava prebačena je iz Prvog u Više tužilaštvo u Beogadu, u odeljenje za Visokotehnološki kriminal, koje je potom saopštilo je da utvrđuje krivične odgovornosti više javnih ličnosti, protivnika vakcijacije.\n– Oni su predmet obrade i procesuiranja odeljenja koje vrši provere navedenog činjeničnog stanja i prikuplja potrebne dokaze i dokumentaciju kako bi na adekvatan način i u potpunosti pretkrivični postupak bio sproveden i okončan – navodeno je tada u saopštenju.\nKako su rekli u tužilaštvu, ni u ovom kao ni u bilo kom drugom predmetu neće biti ustupaka niti izuzetaka prema javnim ličnostima za koje se sumnja da su počinili krivično delo.\ntagged with Anrivakseri, Antivakcinaši, Epidemija, Vakcine\n29. marta 2018.\t12:28 PM\nFašizam je očigledno živ i zdrav..


Turisti će lakše obilaziti Beograd uz nove infopanele - Naši u svetu\nTuristi će lakše obilaziti Beograd uz nove infopanele\nObjavljeno 23/02/19 u 15:10\nBEOGRAD – Na štandu Turističke organizacije Beograda (TOB) u okviru 41. Međunarodog sajma turizma danas je predstavljen novi infopanel, a zamenik gradonačelnika Beograda Gorna Vesić kaže da će tokom ove godine biti postavljeno 10 takvih panela u gradu koji će omogućiti turistima da dobiju sve potrebne informacije o gradu.\nOn je novinarima na Beogradskom sajmu nakon prezentacije infopanela rekao da će prva četiri biti postavljena u narednih nekoliko dana na železničkoj stanici Prokop, na beogradskom aerodromu, u Knez Mihailovoj ulici i na Cvetnom trgu, gde će biti i nova poslovnica TOB-a u kojoj će strani turisti moći da dobiju sve potrebne informacije.\n„Sve infomacije se nalaze na panelu, o smeštaju, o značajnim mestima koje turisti mogu da vide, o načinu na koji mogu da vide Beograd bilo brodom, autobusom ili pešice, sve ono što jedan strani turista može da očekuje u Beogradu, sve korisne informacije koje su potrebne nalaze se na panelima“, rekao je Vesić.\nPaneli sadrže informacije na četiri jezika – srpskom, engelskom, kineskom i ruskom, a Vesić kaže da se na taj način izlazi u susret onim turistima koji najviše dolaze u Beogardu.\n„Kako se turizam razvija u Beogradu i Srbiji, tako je Sajam turizma sve bolji i bolji. Imamo sve više posetilaca i sve više izlagača. Oko 65.000 noćanje u Beogradu ugovori se na sajmu“, rekao je Vesić.\n„To nije samo zarada za budžet grada, to je zarada koju ostvaruju hoteli, restorani, šoping molovi. Kompletna privreda Beograda zarađuje oko 800 miliona evra od turizma godišnje“, rekao je zamenik gradonačelnika.\n„Zbog toga ćemo u narednim godinama nastaviti da poboljšavamo turističku ponudu. To znači više hotela, završetak ove godine procesa koncesije za Centar “Sava“ kako bi bio rekonstruisan. To će znatno povećati kapacitete kongresnog turizma“, rekao je Vesić.\nDodao je da će završetak rekonstrukcije Centra „Sava“ omogućiti i izgradnju još tri do četiri velika hotela, čija izgradnja će početi već ove godine, kao i da je „Beograd na vodi“ najavio izgradnju „W hotela“, hotela koji imaju samo najveći gradovi u svetu.\n„Beograd je grad koji je okrenut ka turizmu. Srbija sve više živi od turizma i ponosni smo na to što Beograd ima sve bolji imidž, što dolazi više investitora u Beograd i o Beogradu se u Evropi i svetu priča na lep način“, rekao je Vesić.\n„Beograd i dalje svake godine ima dvocifren rast broja turista, ali, podsetiću, dvocifren rast 2014. nije isto što i dvocifren rast 2018. godine, jer su brojevi u odnosu na 2014. znatno veći“, rekao je Popović.\n„Za vojsku Kosova 5.000 prijava, ima i Srba“\nHrvatska: Broj stanovnika pao na ispod 4 miliona


Kerkezu oprostili pretnje Vučiću\nPokrajinski sud u Salcburgu oslobodio je Gorana Kerkeza optužbi za pretnje smrću srpskom premijeru Aleksandru Vučiću. Kerkez, koji je nastanjen u Salcburgu, na svom Fejsbuk profilu je uputio...\nKerkez oslobođen optužbe zbog pretnji Vučiću\nPokrajinski sud u Salcburgu oslobodio je Gorana Kerkeza optužbi za pretnje smrću srpskom premijeru Aleksandru Vučiću.\nKasapio Mirelu sa pet noževa\nDržavno tužilaštvo u Salcburgu završilo je pisanje optužnice protiv Rusa Aleksandra I. (20) koji se tereti za ubistvo Bosanke Mirele Batanović (20). U optužnici je na 16 strana detaljno opisan...\nSrpska atletičarka Amela Terzić pobedila je u trci na 3.000 metara na međunarodnom Mitingu u austrijskom Salcburgu.\nRus detaljno planirao ubistvo Bosanke\nTužilaštvo austrijske pokrajine Salcburg podnelo je optužnicu protiv ruskog državljanina Aleksandra I. zbog brutalnog ubistva Mirele Batanović, poreklom iz Bosne. Tek posle podizanja optužnice...\nAustrija ispituje pretnje Vučiću\nNikolić dobija priznanje Evropske akademije nauka i umetnosti\nEvropska akademija nauka i umetnosti će sutra u Salcburgu, povodom 25. godina postojanja, primiti predsednika Srbije Tomislava Nikolića u krug protektora, navedeno je u saopštenju Akademije.\nS vremena na vreme iz holivudske kuhinje izađe po neki film koji nas inspiriše da spakujemo kofere i uputimo se na neku od prelepih destinacija, koja je u njemu proslavljena. Ovo je lista na kojoj...


Optimisti na Berzi jedva nađačali pesimiste – Nadlanu.com\nOptimisti na Berzi jedva nađačali pesimiste\nBEOGRAD, 1. juna 2010. (Beta) - Belexsentiment, pokazatelj očekivanja na Beogradskoj berzi, jedanaesti uzastopni mesec je u "zelenom" i za jun je na nivou od 100,78 poena, objavilo je u utorak srpsko tržišta kapitala.\nVrednost Belexsentimenta za jun pokazuje da su optimisti "za dlaku" nađačali pesimiste, prokomentarisao je junsku vrednost pokazatelja portfolio menadžer Rajfajzen investa Bojan Kozoder. On je istakao da je u maju realnost demantovala većinu tržišnih učesnika i da su, nasuprot pozitivnim očekivanjima, indeksi Beogradske berze doživeli sunovrat.\n"Od ukupno 20 radnih dana u maju, Belex15 je rastao samo dva dana, a Belexline tri", naveo je Kozoder podsetivši da su sličnu sudbinu imale berze širom sveta, pri čemu je Evropa bila u epicentru finansijskih i političkih dešavanja.\nPrema Kozoderu, "na stolu je trenutno više pitanja nego odgovora, pa se nestabilnost na tržištima može očekivati i u narednom periodu". Kada je o Beogradskoj berzi reč, razloga za glavobolju, kako kaže Kozoder, i dalje je na pretek a više od kretanja cena akcija zabrinjava činjenica da se još ne vidi šta bi moglo da probudi domaće aktere iz zimskog sna.\nKao primer Kozoder je naveo da je krajem maja objavljena vest da predstavnici kanadskog građevinskog džina Lavalina dolaze u Beograd da sa državnim zvaničnicima razgovaraju o kupovini akcija Energoprojekta.


Država BiH obavezna je i odgovorna da se brine o svojim građanima, gdje god da se oni nalazili, radili i živjeli, te je zbog toga Gradska uprava Bihać, preuzela da, kao jedan nivo vlasti u okviru svoje nadležnosti, ispuni svoju zadaću.\nPri Gradskoj upravi Bihaća dvije godine egzistira Ured za dijasporu čija je namjena bila ostvarivanje i povezivanje grada Bihaća kao lokalne zajednice sa građanima Bihaća koji godinama žive i rade u inostranstvu. Želeći unaprijediti rad Ureda, bihaćki Gradonačelnik je imenovao Ermina Zulića za koordinatora Ureda za dijasporu koji stoji sata na usluzi svim građanima Bihaća koji privremeno žive i rade u inostranstvu.\nImenovanjem koordinatora želi poslati poruka da dijaspora sa područja grada Bihaća ima otvorena vrata u gradskoj upravi za sve ideje, prijedloge i sugestije, ali isto tako i za rješavanje problema ukoliko ih, kao građani koje privremeno žive i rad u inostranstvu, imaju u svakodnevnom životu.\nPrvi zadatak je uspostava Registra osoba koji žive u inostranstvu, te uspostava saradnje sa udruženjima koja okupljaju građane Bihaća u inostranstvu. Ured je samo prvi korak u namjeri Gradske uprave Bihać da naše sugrađane u inostranstvu poveže sa svojim gradom, te da znanje i poslovne ideje koje imaju realiziraju u svom gradu.


Faktor Putin: Francuzi otkrivaju zašto Rusija godinama ide iz pobede u pobedu - Sputnjik Srbija\n13:26 05.12.2018 (osveženo 13:37 05.12.2018) Preuzmite kraći link\nDugi niz godina Rusija izlazi kao pobednica iz većine međunarodnih geopolitičkih sukoba, a uzrok za to je odlično obrazovanje predsednika Vladimira Putina, piše francuski list „Figaro“.\nKao primer za to list navodi slučaj kada je Putin prekinuo govor ministra poljoprivrede Rusije Aleksandra Tkačeva, koji je govorio o isporuci svinjskog mesa u Indoneziju. Predsednik je objasnio da ministar greši s obzirom da je reč o zemlji u kojoj je oko 87 odsto stanovništva muslimansko, zbog čega tamo nije moguće izvoziti svinjetinu. Za razliku od drugih svetskih lidera, Putin je svestan kulturne razlike u obrazovanju i načinu razmišljanja drugih naroda, što mu omogućava da vodi promišljeniju politiku, ističe list.\nKako je počela ruska partija šaha sa Zapadom\nVeć duži niz godina Putinu se suprotstavljaju zapadni lideri, koji se apsolutno ne razumeju u ova pitanja. Na primer, Nikola Sarkozi i Džordž Buš nisu znali razliku između šiita i sunita na početku svojih predsedničkih mandata, što je dovelo do kraha njihove politike na Bliskom istoku, a isto važi i za današnje lidere. Na primer, Donald Tramp meša Austriju i Australiju, a Emanuel Makron naziva Gijanu, francusku teritoriju u Južnoj Americi, ostrvom, dodaje list.\nLoše poznavanje geografije zapadnih lidera dovodi ih do potpunog nerazumevanja ključnih međunarodnih geostrateških pitanja. Kao primer francuski list navodi da su se u Maliju islamisti smatrali protivnicima francuskih interesa, ali su u Siriji smatrani saveznicima protiv Bašara el Asada. Razlog za to su slabi sistemi obrazovanja na Zapadu, ističe list. Na primer, ova disciplina nije uključena u obavezni školski program u SAD, a u francuskim obrazovnim institucijama geografiji skoro uošte ne posvećuju vreme. Drugi razlog za to je potpuno odsustvo interesovanja zapadnih lidera, jer se oni bave samo ekonomskim i finansijskim ili još beskorisnijim pitanjima.\nZbog toga oni nemaju jasnu dugoročnu strategiju koja bi im omogućila da razumeju ko su im prijatelji, a ko neprijatelji, koje zemlje ne bi trebalo da izbace iz ravnoteže radi očuvanja mira u svetu i kakav je realan odnos snaga između država. Sve ovo dovodi do mnogih geopolitičkih grešaka za koje plaća ceo svet. Na primer, pojava Islamske države (DAEŠ) je posledica uništavanja Iraka od strane Amerikanaca 2003. godine i podržavanja oružanih pobunjenika u Siriji.\nSve ovo objašnjava zbog čega Rusija svojom jasnom strategijom u svim regionima sveta konstantno izlazi kao pobednica iz većine svetskih sukoba, iako su na političkom, ekonomskom i vojnom planu zapadne zemlje mnogo jače, zaključuje francuski list.\nVladimir Putin, Zapad


Otvaranje bazena i puštanje u funkciju podvožnjaka - Ozon Media\nSremska Mitrovica – Dva najveća projekta u poslednjih nekoliko godina koja se realizuju u Sremskoj Mitrovici biće završena u novembru mesecu. Radi se o gradskom bazenu kod Poslovno sportskog centra „Pinki“ i podvožnjku na ukrštanju magistralne pruge Beograd – Šid – državna granica i lokalnog puta u Fruškogorskoj ulici.\nTačan termin kada će se podvožnjak, odnosno gradski bazen otvoriti još uvek potvrđen, ali ono što je sigurno jeste da će to biti u vremenskom periodu od 5. do 15. narednog meseca.\nRadovi na izgradnji podvožnjaka zvanično su počeli sredinom februara 2016. godine i nalaze se u samoj završenici. Podvožnjak je osam metara dubok i 17 metara dug, a podrazumeva saobraćajnicu za drumski saobraćaj, pešačke i biciklističke staze sa obe strane kolovoza. Pored samog podvoznjaka projekat je obuhvatao i izgradnju dva kružna toka, jednog kod „Horoskopa“ i drugog kod „Elektrovojvodine“. Sredstva za realizaciju projekta obezbeđena su kako od strane lokalne samouprave Grada Sremska Mitrovica, tako i od strane nekoliko drugih nivoa vlasti.\nIzgradnja gradskog zatvorenog bazena takođe je zvanično je počela u februaru 2016. godine. Ceo objekat je 35 metara dužine i 33 metra širine, dok je veliki bazen 25 metara dužine, 13 metara širine i celom svojom dužinom 1,8 metara dubok što omogućava da se u njemu održavaju i takmičenja. Pored velikog bazen izgrađen je i manji rekreacioni bazen 7×10 m, dubine 0,9 m, sa dodatkom „relaks“ bazena sa vodenim atrakcijama. Tribine za gledaoce kapaciteta 80 mesta postavljene su uz severnu fasadu i pružaju se u dva reda.\nVrednost projekat izgradnje bazena u Sremskoj Mitrovici iznosi oko 270 miliona dinara.


Projekat „Konkurentna održivost polјoprivrednih preduzeća kroz razvoj novih proizvoda sa dodatom vrednošću na bazi alternativnih biljnih vrsta - CORNUCOPIA” uspešno je završen 31. marta 2020 godine.\nU predhodna dvadeset četiri meseca, u saradnji sa partnerima, postigli smo pozitivne rezultate zahvaljujući dobro isplaniranom i usaglašenom zajedničkom radu. S tim u vezi, bile su organizovane edukacije na temu alternativnih biljaka u Senti i Novom Sadu, zatim simpozijum i radionice sa mladim istaživačima, kao i studijske posete za predstavnike MSP poljoprivredne i prehrambene industrije u prekograničnoj oblasti. Takođe, promovisali smo i novi model poljoprivrednog poslovanja kroz izradu biznis planova i nametnuli ideju na koji način mali poljoprivredni proizvođači mogu da unaprede svoje poslovanje kroz uzgoj alternativnih biljaka koje su bile fokus ovog projekta.\nUspešnoj realizaciji projekta, doprinela je izuzetna saradnja projektnih partnera Nacionalnog centra za istraživanje i inovacije u polјoprivredi - “NAIK”, Inovativne neprofitne fondacije za agro-bioteh razvoj biznisa “Lavina”, Neprofitno d.o.o za istraživanje žitarica - “GABONAKUTATO” iz Mađarske, kao i Fonda „Evropski poslovi” AP Vojvodine, Udruženje baštovana iz Senta i Univerziteta u Novom Sadu, Polјoprivredni fakultet iz Srbije.\nVrednost projekta prekogranične saradnje „Cornucopia“ iznosi 352.798,57 evra, a Evropska unija je sufinansirala u okviru Intereg IPA programa prekogranične saradnje Mađarska-Srbija iznos od 299. 878,77 evra, što je 85% ukupne vrednosti projekta.\nPozivamo Vas da pogledate prilog filma projekta Cornucopia na sledećem linku: https://www.youtube.com/watch?v=ws-k_pshig0\nZa više informacija o projektu Cornucopia molimo Vas da posetite vebsajt: www.cornucopiaeu.org


Zvono Beogradske berze zvonilo za rodnu ravnopravnost\nTanjug 14. marta 2019. 13:31\nBEOGRAD – Zvono Beogradske berze danas je prvi put zvonilo za rodnu ravnopravnost i na taj način se jedna srpska berza pridružila inicijativi „Berzanskim zvonom za rodnu ravnopravnost“ koja se petu godinu zaredom obeležava na svim svetskim berzama povodom Međunarodnog dana žena.\nZvono za rodnu ravnopravnost zvonilo je u 84 svetske berze na svim kontinentima, a zvona na Beogradskoj berzi „udarili“ su poverenica za zaštitu ravnopravnosti Brankica Janković i direktor Beogradske berze Siniša Krneta.\nJanković je, na panelu „Doprinos žena ekonomskom razvoju Srbije“ koji je organizovan nakon ceremonije zvona, izjavila da je dobro što zvoni berzansko zvono za rodnu ravnopravnost, kao i da je dobro da zvone sva zvona za jednakost žena i muškaraca, jer ni u jednom društvu nema razvoja ako u tome, kaže, učestvuje samo polovina njenog stanovništva.\nUkazala je da su žene u Srbiji neiskorišćen potencijal i da istraživanja pokazuju da se dvostruko više muškaraca odlučuje da pokrene sopstveni posao, što pokazuje da je nedovoljna podrška ženama da se upuste u preduzetništvo.\nPrema njenim rečima, rodna ravnopravnost u Srbiji nije u potpunosti dostignuta, uprkos parametrima koji pokazuju da je u srpskom društvu po pitanju rodne ravnopravnosti napravljen veliki progres, naročito u politici gde je sve više žena zastupljeno.\nMeđutim, najveću podršku treba pružiti ženama na selu, jer je, ističe, samo ekonomski osnažena žena slobodna žena.\nNijedan zakon ne može da promeni svest i osećanja ljudi, kaže Janković i dodaje da promena svesti mora krenuti iz porodice i iz škole.\nSmatra da naš sistem obrazovanja nema rodno ravnopravan pristup, jer pojedini srpski udžbenici sadrže rodno neravnopravne tekstove, a i predavanja nastavnika kreiraju svest đacima o očekivanim rodnim ulogama.\nUkazala je da i dalje u Srbiji oko 30 žena godišnje ne dočeka osmi mart, jer ih usmrti partner.\nDirektor Beogradske berze Siniša Krneta je rekao da berza ulazi u svetsku inicijativu „Berzanskim zvonom za rodnu ravnopravnost“ u godini kada obeležava dva jubileja – 125 godina od osnivanja i 30 godina od re-osnivanja.\nPodsetio je da je prvi zakon o javnim berzama iz 1886. u članu pet naložio da je ženama zabranjeno da posećuju berzu i ukazao da je po pitanju rodne ravnopravnosti Beogradska berza načinila veliki pomak jer u njoj danas radi više od 60 odsto žena, a Upravni odbor berze čini 100 odsto žena.\nKrneta je naglasio da je jedan od osnovnih principa na kojima počiva Beogradska berza princip ravnopravnosti, i to ne samo kada su učesncici na tržištu i berzanski posrednici u pitanju.\n„Reč je o principu koji prožima sve aspekte poslovanja berze, promoviše ravnopravan status i jednake šanse za sve da ostvare puni potencijal, uključujući i kreiranje radnog okruženja u kome se ponašanja, potencijali i potrebe jednako vrednuju“, rekao je Krenta.\nKaže da se naše društvo ne susreće sa velikim rodnim jazom, kao što postoji u drugim zemljama, ali da problem u našem društvu predstavlja što rodna ravnopravnost nije ugrađena u gen građana i građanki Srbije.\nZamenica drektorke kancelarije UN Women u Srbiji Jelena Milovanović kaže da je UN Women sa UN od 2011. uvela principe kako bi kompanije ekonomski osnaživale žena i dodala da je do sada te principe potpisalo 78 kompanija u Srbiji.\nOd danas će se tih principa pridržavati i Beogradska berza koja je sa UN Women potpisala sporazum.\nNaime, podaci Svetskog ekonomskog foruma govore da, ukoliko se nastave postojeći trendovi, biće potrebno 108 godina da se prevaziđe postojeći rodni ekonomski jaz.\nS druge strane, smanjivanje jaza u ekonomskom učešću žena za jednu četvrtinu do 2025, dovelo bi do povećanja svetskog BDP-a za 5,3 triliona dolara.


Srpska lekcija Grcima za trijumf na Akropolis kupu, Dobrić je kalibar za Tokio, Kokoškov "na mukama" - Telegraf.rs\nPortoriko, Meksiko, za kraj, kao poslastica - Grčka. Najbolji srpski košarkaši trijumfalno su završili učešće na tradicionalnom "Akropolis Kupu", autoritativnom pobedom protiv najjačeg rivala u Atini, selekcije domaćina, rezultatom 75:64. Srpski selektor Igor Kokoškov može biti zadovoljan prikazanim od strane njegovih učenika u ova tri meča, i više od toga, posebno nekim "novim" akterima koji su pod svodovima "OAKA" Arene izbili u prvi plan i nametnuli se kao jaki aduti za roster koji će putovati u Tokio - pod uslovom da se i plasiramo tamo.\nČast ostatku tima, u Atini je najjači utisak u tri meča ostavio fantastični Ognjen Dobrić, koji je i u ovoj utakmici napadački prednjačio, uz Avramovića bio i najefikasniji u našim redovima sa 18 poena. Pogodio je bek Zvezde četiri trojke iz šest pokušaja, sa mnogo samopouzdanja je igrao, brzo je stigao do dvocifrenog košgeterskog učinka, "sipao" je u seriji i upravo zahvaljujući njegovom snajperskom izdanju Srbija je početni deficit (10:2) preokrenula i više se nije osvrtala.\nTrio Dobrić, Avramović, Petrušev ozbiljno se nametnuo Kokoškovu koji će biti na silnim mukama u selektiranju ekipe za kvalifikacioni turnir u Beogradu i nadamo se za Tokio. Neće mu biti nimalo lako da izabere adute za napad na najviše ciljeve.\nSrbija je imala punu kontrolu utakmice gotovo 35 minuta, osim pomenutog početnog perioda kada su Heleni, na pogon Slukasa, bili precizniji. Nije dugo potrajao njihov entuzijazam i nalet, Orlovi su brzo stegli odbranu, nije bilo više laganih poena, sve teže je naš rival pronalazio put do koša, a u isto vreme došlo je do rezultatskog preokreta. Kad je uzela vođstvo, Srbija ga više nije ispuštala.\nPosebno su naši igrači bili dominantni u trećoj deonici, razlika je išla i do 18 poena, razigrali su se Petrušev, Avramović, Dobrić je bio na visini zadatka, Marjanović je sa 12 poena dominirao u reketu, Bjelica je sebi dodelio ulogu "ol-raund" faktora, završio je meč sa 5 poena, 11 skokova i 5 asistencija.\nGrci su tek pred sam kraj, negde na tri minuta do isteka vremena, pripretili prilaskom na osam poena, međutim stigao je ekspresan odgovor preko Stefana Jovića, vezao je 4 poena naš plej i uveo meč u mirnu završnicu, stavio tačku na prijatan boravak u Atini, koji, prema onome što smo videli od našeg tima, i te kako obećava za ono što nailazi.\nGRČKA: Rokavalopulos, Hrisikopulos, Louncis 6, Kacivelis 2, Larencakis 5, Kavadas 6, Slukas 10, Bohoridis 0, Janakopulos 9, Adentokumbo 3, Kaselakis 6, Mitoglu 17.\nSRBIJA: Petrušev 11, 4sk, Bjelica 5p, 11sk, 5as, Marinković, Milosavljević, Lazić, Jović 7, Davidovac, Avramović 18, Dobrić 18, Anđušić 4, Ilić 0, Marjanović 12


General Motors opozvao dodatnih 800.000 vozila | SEEbiz.eu\nObjavljeno: 26.07.2014 / 17:43\nOvaj put ukupno je opozvano šest grupa vozila. Prva grupa, koja uključuje Chevrloet Tahoe, ima krovne nosače koji su učvršćeni krivim vijcima, koji mogu uzrokovati oštećenje zračnog jastuka.\nDruga grupa predvođena je malenim Sparkom, kojem prijeti buka i potencijalna gubitak kontrole nad vozilom zbog problema u ovjesu.\nSlijedi grupa koja uključuje Impalu, koja se povlači zbog problema s upravljačkim sustavom, zatim grupa od gotovo 120.000 primjeraka Buick Regala i Chevrolet Malibua, kojima ne rade dobro prednji žmigavci. Peta grupa predvođena je modelom Caprice, koji ima problem s držačem sjedala.\nNajveći opoziv uključuje 414.000 primjeraka predvođenih Camarom, koji imaju problem sa električnim podizačem sjedala\nTagovi: General Motors, opoziv automobila, Chevrolet Tahoe, Chevrolet Impala, Chevrolet Camaro


Projektovanje, Konarevo :: Daibau.rs\nTražim dobrog projektanta: Skupili smo i proverili projektante, koji rade u mestu Konarevo i okolini. Pošaljite potražnju i zainteresovani projektanti će vas kontaktirati za pregled, predračun i ponude.\tUgodan projektant Konarevo, koji može da uradi:\tprojektni inženjering, glavna dokumentacija , dobijanje građevinske dozvole, projekt za upotrebnu dozvolu, dogradnja kuće, i ostale povezane poslove će se sigurno naći i za vas.\tviše\n15 NAJBOLJI REZULTATI ZA PROJEKTANTI KONAREVO\nJOVAN OBRENOVIĆ PREDUZETNIK, BIRO ZA PROJEKTOVANJE\nPonosimo se sa preko 9 godina iskustva za građevinski nadzor . Naša iskusna ekipa može da izvede projekte manjeg i srednjeg opsega. Naša osnovna delatnost su već od osnivanja projektovanje. Preduzeće ...\nDRUŠTVO SA OGRANIČENOM ODGOVORNOŠĆU ARCHIDESIGN-ING PLUS KRALJEVO\nPonosimo se sa preko 2 godina iskustva za nacrt mašinskih instalacija. Naša ekipa ima kapacitete, da preuzme projekte manjeg i srednjeg opsega. Primarno se bavimo sa radovima za nacrt elektroinstalaci...\nDARKO NEŠOVIĆ PR, BIRO ZA PROJEKTOVANJE I INŽENJERING DSN, KRALJEVO\nViše od 8 godina smo izveli mnogo referenci za nacrt mašinskih instalacija. Naša stručna ekipa ima kapacitete, da realizuje projekte manje i srednje veličine. Završimo sve usluge za statika građevinsk...


Prava manjinskih akcionara – NOMCENTAR NGO\nPrava manjinskih akcionara\nBy nomcentarngo February 17, 2017 Pravni blog\nSistem zaštite prava manjinskih akcionara ustanovljen je, pre svega, u cilju jasnog definisanja njihovog položaja i prava u privrednom društvu u čijem upravljanju je njihova uloga znatno oslabljena, te supsidijarno, u cilju potsticanja razvoja finansijskog tržišta sa zakonom ustanovljenim sistemom zaštite investitora.\nU srpskom zakonodavstvu, u skladu sa aktuelnim rešenjima na nivou Evropske Unije, zaštita prava manjinskih akcionara ostvaruje se kroz pravne institute ustanovljene najpre zakonskom regulativom vezanom za sama akcionarska društva kroz Zakon o privrednim duštvima, te ustanovljavanjem pravnih instituta i procesa u Zakonu o tržištu kapitala (većinom vezanih za transparentnost javnih akcionarskih društava i obaveze obaveštavanja), kao i Zakonu o preuzimanju akcionarskih društava. Neki od instituta ostvarivanja prava predmet su dobrovoljen primene od strane manjinskih vlasnika kapitala dok su druga pravna pravila primenjuju nevezano za njihovu volju. U daljem tekstu, sledi pregled najvažnijih instituta ostvarenja prava manjinskih akcionara.\nPravo učešća u radu Skupštine akcionara\nU skladu sa odredbama Zakona o privredenim društvima, Skupština akcionara, kao najviši organ u društvu, treba da omogući svima acionarima, pa tako i manjinskim, učešće u donošenju najvažnijih odluka za društvo i izboru organa upravljanja. Time su, samim ustanovljenjem ovog organa i njegovih nadležnosti, manjiski akcionari stavljeni u položaj učešća donošenju odluka, srazmerno broju akcija koje poseduju. Ovde je važno napraviti razliku između vlasnika običnih akcija koje daju prava glasai ulešća u radu skupštine, sa jedne strane, i vlasnika prioritetnih akcija koja ne daju ova prava, u zamenu za druge benefite kao što su prvenstvo u isplati dividende, raspodele likvidacionog ostatka i stečajne mase.\nPravo na pobijanje odluke Skupštine akcionara\nZakonom o privrednim društvima dato je pravo jednom ili više akcionara koji imaju pravo na učešće u radu skupštie, da mogu tužbom nadležnom sudu da traže pobijanje odluke donete na toj skupštini iz razloga navedenih u članu 376, u roku od 30 dana od dana saznanja za takvu odluku ili od dana njene registracije, ali ne kasnije od tri meseca od dana njenog donošenja.\nOdredbama Zakona o privrednim društvima dato je pravo akcionarima koji se suzdrže od glasanja ili glasaju protiv odluke skupštine važne za postojanje i način funkcionisanja društva, a koje su u zakonu taksativno nabrojane, na otkup njihovih akcija od strane društva čime ujedno donose odluku o istupanju iz društva (u pitanju su mahom manjinski akcionari s obzirom da ovo ostvarenje ovog prava podrazumeva usvajanje odluke za šta je potrebna većina glasova).\nObaveza većinskog akcionara na objavljivanje ponude za preuzimanje\nKada jedan akcionar, samostalno ili zajedno sa licima sa kojima zajednički deluje, pređe određeni procenat vlasništva nad akcijama sa pravom glasa, Zakon o preuzimanju akcionarskih društava daje opciju ostalim, manjinskim akcionarima koji time gube kontrolu nad odlučivanjem u društvu, da prodaju svoje akcije tom većinskom akcionaru. Obaveza objavljivanja ponude za preuzimanje akcija, po unapred određenoj ceni na zakonom uređen način, postoji kada akcionar, samostalno ili zajedno sa licima sa kojima zajednički deluje, stekne više od 25% akcija sa pravom glasa, kao i u slučaju da, nakon jednom objavljenje ponude za preuzimanje, stekne dodatnih 10% ili manje od 10% ako takvim sticanjem pređe prag od 75% akcija sa pravom glasa.\nPrinudni otkup i prinudna prodaja akcija\nOvaj institut ustanovljen je Zakonom o privrednim društvima za slučaj kada jedan akcionar, samosmtalno ili zajedno sa povezanim licima, stekne 90% ili više glasačkih prava i učešća u kapitalu društva, te preostali akcionari svojim glasovima više ne mogu utcati na donošenje odluke. Kada do ovakvog sticanja dođe, većiniski akcionar može, po unapred određenoj ceni na zakonom ustanovljen način, da prinudno otkupi sve akcije preostalih akcionara društva. Sa druge strane, ukoliko večiniski akcioanar ne postupi ovako, preostali akcionari imaju prvo da većinskom akcionaru prinudno prodaju svoje akcije, takođe po ceni utvrđenoj u zakonskoj proceduri.\nNa osnovu analize zakonskih rešenja vezanih za prava akcionara u Srbiji, izvodi se zaključak da domaće zakonodavstvo rapolaže dobrim rešenjima u ovoj oblasti, koja su ujedno u potpunosti u skladu sa Direktivama EU u oblasti zaštite prava manjinskih akcionara, naročito Direktivom 2004/25. Pored zakonske regulative, sledeća „linijan odbrane“ u zaštiti prava manjinskih akcionara jeste prinudna primena tih pravila u situaciji odsustva dobrovoljne primene, što je stavljeno u nadležnost sudova i Komisije za hartije od vrednost.\nZakon o preuzimanju akcionarskih društava (“Sl. glasnik RS”, br. 46/2006, 107/2009, 99/2011 i 108/2016)\nZakon o tržištu kapitala (“Sl. glasnik RS”, br. 31/2011, 112/2015 i 108/2016\nIFC i Beogradska Berza (2011), Korporativno upravljanje, Priručnik, izmenjeno i dopunjeno izdanje, Beograd\n Zakon o privrednim društvima (“Sl. glasnik RS”, br. 36/2011, 99/2011, 83/2014 – dr. zakon i 5/2015\n Zakon o tržištu kapitala (“Sl. glasnik RS”, br. 31/2011, 112/2015 i 108/2016)\n Zakon o preuzimanju akcionarskih društava (“Sl. glasnik RS”, br. 46/2006, 107/2009, 99/2011 i 108/2016\nOsnovne vrednosti EU\nPoziv za ekonomiste kao i one koji se bave ljudskim resursima – postanite naš bloger!


NEVREME PROTUTNJALO BEOGRADOM Pljuskovi "rashladili" ulice, a evo kakvo nas vreme očekuje sutra (VIDEO)\nJako nevreme praćeno vetrom protutnjalo je večeras Beogradom. Prema najavama meteorologa, ono će biti kratkog daha, a već sutra Beograđane očekuje nešto prijatnije vreme.\nPljusak koji je večeras oko 19 sati zahvatio pojedine delove glavnog grada neće se dugo zadržati, a kako javljaju sugrađani na društvenim mrežama, kiša je ponegde već stala.\nVeć sutra Beograđani će moći da nastave da uživaju u prijatnim temperaturama, očekivanim za ovo doba godine.\nUz to, očekuje se da će se temperatura povećati za nekoliko stepeni, pa će minimalna dnevna iznositi 17, a maksimalna 26 stepeni.\nLUDO VREME Kiša, grmljavina i 10 STEPENI TOPLIJE od zvanične temperature


Kakva će biti nova američka strategija u Afganistanu?\nSada kada su se najviši zvaničnici u Afganistanu složili da se 7. novembra održi novi krug predsjedničkih izbora sa pojačanom pažnjom se iščekuje odluka predsjednika Baracka Obame oko slanja dodatnih američkih vojnika u Afganistan. Gospodin Obama medjutim čeka rješenje izbornog spora prije objavljivanja svoje nove ratne strategije.\nDok se borbe nastavljaju, američki zvaničnici u više navrata ponavljaju da se mora riješiti pitanje izbora prije nego predsjednik Barack Obama može donijeti razumnu odluku o slanju dodatnih vojnika i sredstava u Afganistan.\nZvaničnici administracije kažu da Sjedinjene Države trebaju biti sigurne da imaju pouzdanog partnera u vladi Afganistana prije promjene strategije.\nAnalitičari kažu da će drugi krug izbora doprinijeti pouzdanosti u novu vladu, što je predsjednik Obama pozdravio: "Predsjednik Karzai, kao i drugi kandidati, mislim da su pokazali da u srcu nose interes afganistanskog naroda, da je to odraz njihove odlučnosti da uvedu vladavinu zakona i insistiranja da se ispuni volja afganistanskog naroda."\nIzborni zvaničnici sada užurbano pripremaju novo glasanje dok se približava oštra afganistanska zima i dok raste prijetnja od Talibana.\nBivši zvaničnik CIA, Bruce Riedel je savjetovao predsjednika Obamu oko politike u Afganistanu: "Moramo biti sigurni da druga runda izbora ne bude sa prevarama i korupcijom kao prvi krug."\nRiedel kaže da se američki i vojnici NATO-a susreću sa terorističkim kartelom u Afganistanu i Pakistanu sačinjenim od različitih grupa kao Talibani i al-Qaida.\nBruce Riedel kaže: "Status quo u Afganistanu, upravo sada je nepodnošljiv. Mi taj rat gubimo. Još nije izgubljen, ali ga gubimo."\nMnogi članovi američkog Kongresa koji su izrazili zabrinutost u vezi slanja dodatnih vojnika su, kao i predsjednik Obama, demokrati.\nNeki tvrde da masovna korupcija u Afganistanu potkopava napore Sjedinjenih Država u tom ratu.\nZastupnica iz Californije, Jane Harman: "Pred Kongres ne bi sada trebalo postaviti pitanje broja vojnika, jer mislim da u ovom trenutku Kongres nije spreman, odnosno većina u Kongresu nije spremna da zahtijeva više vojnika. Pitanje koje treba postaviti je kako možemo raditi sa vladom da smanjimo jako raširenu korupciju u Afganistanu."\nSjedinjene Države imaju blizu 68 hiljada vojnika u Afganistanu i tamo je i 40 hiljada vojnika iz zemalja članica NATO saveza.\nNajviši vojni zapovjednik američkih i NATO snaga, general Stanley McChrystal je upozorio da Amerika može izgubiti u tom sukobu ukoliko se ne upute dodatne vojne snage.\nAnalitičari koji su protiv povećanja broja vojnika tvrde da bi to vodilo opadanju podrške afganistanskog naroda.\nPaul Pillar, veteran CIA, koji je sada profesor za sigurnost na Univerzitetu Georgetown, kaže da podrška javnog mnijenja u Afganistanu već opada: "Zašto se ovo dešava? Mislim da je pod broj jedan u pitanju gledanje prema kojem smo postali okupatori, kao Sovjetski savez, a ne oslobodioci i zaštitnici Afganistana. I drugo, zbog neizbježnih civilnih žrtava koje se dešavaju i kod najbrižljivije planiranih i najvještije izvedenih vojnih operacija."\nRasprava o strategiji i povećanju broja vojnika se dešava u vrijeme kada 30 hiljada pakistanskih vojnika izvode vojne operacije u Južnom Waziristanu, uz granicu sa Afganistanom.\nUdaljeni i teško pristupačni plemenski region je globalno središte za militante, koji tu pripremaju samoubilačke napade u Pakistanu i često prelaze granicu i bore se protiv američkih i vojnika NATO saveza u Afganistanu.\nMichael O`Hanlon je specijalista za Američku nacionalnu sigurnost u Institutu Brookings: "Po prvi put do sada imamo priliku da al-Qaidu i njoj slične grupe stavimo izmedju čekića i nakovnja. Imamo šansu da ih progonimo i u Pakistanu i u Afganistanu. Ja bih to uradio."\nU intervjuu za američku TV mrežu NBC, gospodin Obama je rekao da je sasvim moguće da će njegova administracija imati novi strateški plan za američke snage u Afganistanu, ali da ga neće saopćiti do završetka druge runde predsjedničkih izbora u Afganistanu, 7. novembra.


Kocijančič: Mogerini nije napustila sastanak SSP - European Western Balkans\nBRISEL – Portparolka Evropske komisije Maja Kocijančič kaže da šefica EU diplomatije Federika Mogerini nije napustila današnji sastanak Saveta o stabilizaciji i pridruživanje između EU i Kosova.\n“Sastanak Saveta o stabilizaciji i pridruživanju je održan i visoka predstavnica je sve vreme bila tamo”, navodi Kocijančič u saopštenju prosleđenom Tanjugu.\n“Kada je reč o SAD, blisko sarađujemo s njima na Zapadnom Balkanu, uključujući i dijalog o normalizaciji odnosa”, navodi Kocijančič u svom saopštenju.\nZvanično objašnjenje evropske strane bilo je da je konferencija otkazan zbog “agende” zvaničnika.\nKosovski mediji su, pozivajući se na svoje izvore u Briselu, javili o “lošoj amosferi” koja je vladala tokom ovog sastanka.\n“Ona [Mogherini] je ovo uzela lično i nervozno napustila sastanak i nije se više vratila”, rekao je izvor RSE čije je ime poznato toj redakciji.\nEUFederika MogeriniJohanes HanKosooRamuš Haradinaj


Djordjević: Novac za Hram Svetog Save ne daje Vučić, već narod\nBeta 17. oktobra 2020. 13:45\nPredsednik pokreta „Oslobodjenje“ Mladjan Djordjević kazao je danas da predsednik Srbije Aleksandar Vučić nije dao svoj novac za radove na Hramu Svetog Save u Beogradu, već novac poreskih obveznika, zbog čega je pozvao njegovog generalnog sekretara Nikolu Selakovića da „ne obmanjuje javnost radi dobijanja jeftinih dnevno-političkih poena“.\nSelaković je prethodno za TV Prva naveo da će Hram Svetog Save biti „otvoren za javnost u decembru“.\n„Selaković je nasuprot svim pravoslavnim predanjima i kanonima najavio da će u decembru biti ‘otvaranje Hrama Svetog Save’ i pored toga što je Hram već decenijama unazad otvoren“, rekao je Djordjević u pisanoj izjavi i dodao da je po završetku radova na objektu „jedino moguće uraditi osvećenje Hrama na Vračaru“.\nDjordjević ocenjuje i da Selaković „misli da je Hram Svetog Save objekat poput Lidla koji treba da bude otvoren, a svečanu vrpcu za njegovo otvaranje treba da preseče Aleksandar Vučić“, jer je predsednik, po rečima Selakovića, dao 43 miliona evra za završetak radova.\n„Selaković bi trebalo da zna da Aleksandar Vučić ne daje svoj novac, nego ga daju gradjani Srbije koji imaju pravo da znaju gde je završio svaki njihov dinar iz budžeta. Stoga su Selakovićeve izjave u svakom smislu lažne i koriste se u jeftine dnevno-političke svrhe“, naveo je Djordjević.\nOn takodje ocenjuje i da se donacijama za završetak radova na Hramu kupuje i podrška i ćutanje Patrijarha Irineja za izdaju Kosova, koje se, kako navodi, briselskim sporazumom de fakto, a vašingtonskim i de jure priznaje kao nezavisna država.\n„Da je Srbija pravna država, kao što nije, o finansijskoj podršci države u poslovima izgradnje hrama Svetog Save ne bi odlučivao predsednik Republike i njegov generalni sekretar, već Vlada i Uprava za odnose sa crkvama i verskim zajednicama“, rekao je Djordjević.


Zvornički graničari uhapsili Vladimira Stevanovića koji bi mogao otkriti ubice sarajevskih policajaca – Zvornicki.ba\nZvornički graničari uhapsili Vladimira Stevanovića koji bi mogao otkriti ubice sarajevskih policajaca\nObjavio: Autor : I.M.\t Objavljeno Jan 18, 2019\nPripadnici Granične policije iz Zvornika uhapsili su jučer Vladimira Stevanovića (33) s Pala, za kojim su sarajevski policajci raspisali potragu zbog sumnje da je ukrao vozilo. Njega je tražila i policija s Pala zbog ugrožavanja sigurnosti.\nStevanović je jedan od svjedoka u predmetu “Volan”, u okviru kojeg je 27 automafijaša optuženo za krađu stotina automobila vrijednih više miliona KM.\nPrema nepotvrđenim informacijama, Stevanovića su raskrinkali pripadnici MUP-a Srbije, koji su ga preuzeli na graničnom prijelazu Karakaj – Mali Zvornik, jer je ustanovljeno da ima krivotvorenu vozačku dozvolu BiH. Nakon toga je predat Graničnoj policiji BiH.\nKako nam je potvrđeno, on će tokom dana biti saslušan u MUP-u Kantona Sarajevo jer postoje indicije da bi mogao imati informacije o počiniocima ubistva sarajevskih policajaca Adisa Šehovića i Davora Vujinovića. Nakon što ga saslušaju sarajevski policajci, on će biti predat policiji na Palama.\nRadi se o osobi koja je povezana s automafijaškim klanovima iz Republike Srpske.\nNjegovo ime dovodilo se u vezu i sa akcijama kodnih naziva “Kum”, “Trebević” i “Kamen”, također usmjerenih na suzbijanje automafije.\nInače, Stevanovićev bijeg je uslijedio nakon što mu je prošle godine na Palama zapaljen Audi A6. Prije bijega obratio se i medijima te je poručio da neće svjedočiti u predmetu “Volan”.\ngranicna policija bihhapsenjeMGP Karakajubistvo policajca u sarajevuvladimir stevanovic\nZvorničko kovid odjeljenje liječi 11 pacijenata, infekcija se širi, 384 osobe u…


Botas: "Ne želim da budem drugi vozač Mercedesa" - Sportske.net\nBotas: "Ne želim da budem drugi vozač Mercedesa"\nVozač Mercedesa Valteri Botas rekao je danas da u narednoj sezoni Formule 1 ne namerava da bude u senci klupskog kolege Luisa Hamiltona.\nPotvrđeno, pobednik 11 trka završava karijeru! Ko će ga zameniti?Hamilton blista: ''Nikada ne odustajem!''F1 - Kakva trka, Hamilton šampion!Fetel se ne predaje, Hamilton će još morati da se pomučiF1 - Novi trijumf Hamiltona, titula iza ćoška\nBotas je sredinom januara iz Vilijamsa prešao u Mercedes, nakon što je Niko Rozberg iznenada završio karijeru, po osvajanju šampionske titule. Finac je ove godine ostvario prve pobede u karijeri i pol pozicije, a njegov klupski kolega Hamilton je dve trke pre kraja sezone osvojio četvrtu šampionsku titulu.\n"U par prilika, ne onoliko koliko sam želeo, bio sam ispred njega. Iako je on zaista, zaista dobar vozač i vrlo konstantan, moram da verujem u sebe. Ne mogu da budem drugi vozač u ekipi, inače bih ostao kod kuće", rekao je Botas za Skaj.\n"Mnogo sam naučio ove godine, ovo je bila godina za upoznavanje i učenje sa ekipom. Narednu godinu počeću radom sa ljudima koje poznajem i biće drugačije. Moram da učim iz svih teških situacija koje sam doživeo ove godine", naveo je Botas.


Niška televizija » Vlada odlučila, minimalac ostaje 121 dinar po satu\nObjavljeno 14.09.2015. 21:41\nBEOGRAD – Minimalna cena rada ostaje nepromenjena i u narednoj godini će iznositi 121 dinar po radnom satu, odlučila je danas Vlada Srbije.\nU taj iznos nisu uračunati porezi i doprinosi za obavezno socijalno osiguranje.\nVlada je ovu odluku donela u skladu sa članom 112 Zakona o radu, saopštilo je Ministarstvo za rad, zapošljavanje, boračka i socijana pitanja\nVlada je odluku donela nakon što predstavnici poslodavaca i sindikata nisu uspeli da se dogovore o iznosu cene rada za narednu godinu u roku od 15 dana od dana početka pregovora.\nInače, sutra ističe rok za utvrđivanje minimalne cene rada za 2016.\nPredsednik Unije poslodavaca Nebojša Atanacković je na konferenciji za novinare u Vladi Srbije rekao da odluka nije doneta zbog različitih stavova članova SES-a, odnosno sindikata i poslodavaca.\nSindikati su tražili da se cena rada po radnom satu sa sadašnjih 121 dinar, poveća na 143,5 dinara, dok predstavnici poslodavaca smatraju da ona ne bi trebalo da se menja jer se za to još nisu stekli uslovi u privredi.\nMinistar rada Aleksandar Vulin rekao je da su predstavnici vlade i resornog ministarstva bili na stanovištu da u ovom trenutku nema mogućnosti da se prevali još jedan teret na leđa, prvenstveno privatnih poslodavaca, odnosno da se nisu stekli uslovi da se cena rada poveća.\n14 Septembar 2015 17:12\nPonovo izmene Zakona o legalizaciji (VIDEO)\nKokan Mladenović stigao u Beogradsku policiju


Jako nevrijeme pogodilo glavni grad Srbije: Meterolog objavio prognozu za sutra | Novi.ba\nRHMZ IZDAO HITNO UPOZORENJE: U narednih sat vremena jaki pljuskovi sa grmljav... STRAŠNO NEVRIJEME POGODILO GRAD U SRBIJI: Oluja lomila drveće, nestajala stru...\nJako nevrijeme pogodilo glavni grad Srbije: Meterolog objavio prognozu za sutra\nObjavljeno:31.07.2021 - 19:22\nJako nevrijeme zahvatilo je danas popodne, negde oko 18 sati, okolinu Beograda, a oblaci se iz Šumadije pomjeraju ka centru prijestonice. Iako je prvobitno najavljeno da će do kraja dana biti oblačno i sparno, ipak je pala i kiša.\nOsvježenje je stiglo, ali nas sutra, prema riječima prognostičara čeka još jedan pakleni dan sa temperaturom do 41 stepen na jugu Srbije.\n"U nedelju nas očekuju temperature od 36 na sjeveru Srbije do 41 stepen na jugoistoku Srbije. Ove visoke temperature posljedica advekcije vrele vazdušne mase sa jugozapada, tj. sa sjevera Afrike Kada su padavine u pitanju, hladni front neće biti toliko izražen u vidu padavina, jer se u nedelju poslije podne i pred kraj dana tek ponegdje na sjeveru Srbije i u Beogradu očekuju lokalni pljuskovi sa grmljavinom, naročito i uglavnom na području Vojvodine", poručio je Đurić.\n"Kada je ostatak sljedeće sedmice u pitanju, sjeverna polovina Srbije imaće prijatnije temperature u odnosu na ostatak Srbije i one će biti uglavnom koji stepen iznad 30 stepeni, dok će na jugu i istoku Srbije temperature uglavnom ostati iznad 35 stepeni", zaključio je Đurić.\nVučić razgovarao s generalnim sekretarom NATO-a zbog situacije na Kosovu


Albanija: Vlada isplatila EBRD-u i EIB-u 65 miliona evra kredita za TE Vlora - Environment Energy Mining Watch Balkans\nAlbanija: Vlada isplatila EBRD-u i EIB-u 65 miliona evra kredita za TE Vlora\n13. August 2019. /\nU prvoj polovini 2019. godine, Vlada Albanije je iz državnog budžeta isplatila 65 miliona evra, što je deo kredita od 80 miliona evra, odobrenog 2004. godine za izgradnju nove termoelektrane u Vlori. Elektrana, iako završena, nije radila nijedan dan zbog tehničke greške.\nPodaci Ministarstva finansija pokazuju da je Vlada u aprilu ove godine isplatila Evropskoj banci za obnovu i razvoj (EBRD) tranšu kredita od 40 miliona evra.\nDo kraja juna 2019. godine, Evropskoj investicionoj banci (EIB) splaćeno je dodatnih 25 miliona evra. Preostalih 15 miliona evra trebalo bi biti vraćeno do kraja 2024. godine.\nKrediti su podignuti 2004. godine, kada je sa Svetskom bankom pokrenut postupak diversifikacije izvora energije, u cilju smanjenja zavisnosti energetskog sistema od hidro resursa i padavina.\nProjekat sa obećavajućim imenom „Restrukturiranje proizvodnje električne energije“ pripremljen je 2003. godine, na osnovu studija sprovedenih tokom prethodnog projekta Svetske banke.\nInicijalno, projekat je predviđao izgradnju elektrane kapaciteta 100 MW, koja bi služila da delimično pokrije deficit električne energije u zemlji, ali i stabilizuje mrežu i poveća efikasnost snabdevanja električnom energijom u turističkom regionu u blizini južne obale zemlje.\nPrvobitno je procenjeno da će investiciona vrednost projekta, koja je trebao biti završen 2008. godine, iznositi 113 miliona dolara. Međutim, troškovi izgradnje dostigli su 130 miliona dolara, a radovi su završeni tek 2012. godine.\nUz sav uloženi novac i vreme, ispostavilo je da je elektrana neispravna, skupa i praktično neupotrebljiva.\nSvetska banka je projekat ocenila kao „relativno nezadovoljavajući“, a Albanija je nastavila da otplaćuje kredit od 130 miliona dolara.\nZa izgradnju elektrane bilo je potrebno osam godina, uključujući šest godina dugotrajnih procedura nabavke, dok je interkonekcija sa Crnom Gorom, koja je Albaniju oslobodila uvoznih ograničenja, zavšrena skoro istovremeno.\nPo okončanju radova, zbog greške u uredjima za hlađenje, elektrana je do danas ostala u praznom hodu, jer su sva ponuđena rešenja bila finansijski neisplativa.


Nemaèki kancelar govorio u Bundestagu - 2001-10-11\nIzveštavajuæi o svojoj prošlonedeljnoj poseti Sjedinjenim Državama kancelar Šreder je rekao poslanicima da ujedinjena Nemaèka ima nove dogovornosti u medjunarodnoj politici i da više ne može da samo drugima prepušta odbranu demokratije. Gospodin Šreder je rekao da je Nemaèka obavezna da preuzme svoj deo odgovornosti zato što je važan evropski i atlantski partner, zato što je snažna demokratija i privreda u srcu Evrope.\nStvari su se nepovratno promenile, rekao je Šreder, od vremena posle Hladnog rata, kada je svet oèekivao da Nemaèka igra samo sekundarnu ulogu u medjunarodnim nastojanjima da se oèuvaju slobode, pravda i stabilnost. Kancelar je rekao da Nemaèka mora da uèini više od obezbedjivanja infrastrukture i finansija i da njene nove odgovornosti moraju da obuhvate spremnost da uèestvuje u vojnim akcijama za odbranu sloboda, ljudskih prava, stabilnosti i bezbednosti.\nGospodin Šreder je rekao da je Nemaèka uspela da se oporavi posle Drugog svetskog rata i da nadje svoj put ka slobodi i samoopredeljenju, uz pomoæ i solidarsnot svojih amerièkih i evropskih prijatelja. On je rekao da Nemaèka sada ima obavezu da se odazove novim odgovornostima tako što æe proglasiti neogranièenu solidarnost sa Sjedinjenim Državama u borbi protiv terorizma.\nMnogi analitièari kažu da je kancelarov govor imao za cilj uæutkivanje domaæih, pretežno levièarskih kritièara nemaèkog uèešæa u medjunarodnoj akciji. Od Nemaèke se ne oèekuje da neposredno uèestvuje u vojnim akcijama u Avganistanu, ali ona je veæ pristala da pošalje vojnike i osmatraèke avione tipa ”avaks,“ u okviru operacija NATO-a za zaštitu amerièkog vazdušnog prostora, a poslaæe i brodove i vojnike u jednu jedinicu NATO-a koja æe zameniti amerièke patrole u istoènom Mediteranu.


Amerika i Ukrajina se dogovorile o zajedničkim akcijama protiv „Severnog toka 2“ - Sputnjik Srbija\n22:54 24 Februar 2020\nAmerika i Ukrajina se dogovorile o zajedničkim akcijama protiv „Severnog toka 2“\n08:36 17.11.2018 Preuzmite kraći link\nSjedinjene Američke Države i Ukrajina će nastojati da se projekat magistralnog gasovoda iza Rusije u Evropu ne ostvari, izjavio je američki državni sekretar Majk Pompeo na sastanku sa ukrajinskim ministrom spoljnih poslova Pavlom Klimkinom.\n„Zajedno ćemo raditi na zaustavljanju projekta ’Severni tok 2‘ koji ugrožava ekonomsku i stratešku bezbednost Ukrajine i predstavlja rizik za dalje podrivanje suvereniteta evropskih zemalja koje zavise od ruskog gasa. Mi ne želimo da naši evropski prijatelji budu žrtve političko-ekonomskog pritiska koji je Rusija testirala u Ukrajini, nakon što se ova oslobodila sovjetskih okova“, rekao je Pompeo.\nSAD zahtevaju da evropske zemlje prekinu da učestvuju u projektu „Severni tok 2“ i prete sankcijama onima koje to ne odluče. U zamenu za ruski gas, Sjedinjene Američke Države promovišu sopstveni tečni prirodni gas, uz izgradnju terminala za regasifikaciju u Evropi.\nŠef „Gasproma“ prokomentarisao sudbinu „Severnog toka 2“\nNemačka kancelarka Angela Merkel je u više navrata naglašavala da Berlin projekat „Severni tok 2“ vidi kao komercijalan, ali istovremeno ona povezuje njegovu realizaciju sa očuvanjem tranzita ruskog gasa preko Ukrajine.\nSeverni tok 2, Majk Pompeo, SAD, Ukrajina\n22:50 Slovenija spremna da zatvori granice zbog koronavirusa


Zapad se plaši četiri zaposlena Rusa i dva psa u Nišu - 23.06.2017, Sputnik Srbija\nBesmisleno je insistiranje zapadnih sila da Srbija ima jedan odnos prema Zapadu a drugi prema Rusiji, a to se odnosi i na Humanitarni centar u Nišu, gde se... 23.06.2017, Sputnik Srbija\npolitika, rusija, vesti, svet, srbija, kina, tomislav nikolić, dmitrij rogozin\n© Sputnik / Radoje PantovićPredsednik Nacionalnog saveta za saradnju sa Rusijom i Kinom Srbije Tomislav Nikolić\nBesmisleno je insistiranje zapadnih sila da Srbija ima jedan odnos prema Zapadu a drugi prema Rusiji, a to se odnosi i na Humanitarni centar u Nišu, gde se pravi vaga — hoće li Srbija do kraja da sluša naloge Zapada ili ne, kaže za Sputnjik Tomislav Nikolić.\n„Sa zamenikom premijera Rusije Dmitrijem Rogozinom razgovarao sam o budućoj saradnji u svetlu uspostavljanja nacionalnog saveta Srbije za saradnju sa Rusijom i Kinom i obavestio sam ga da je kineski predsednik odlučio da svojevrsni pandan tom organu formira i u Kini. Rogozin mi je preneo da je pismo u kome sam predložio i Rusiji formiranje takvog tela stiglo u Moskvu, i da će, ako ne bude u tom savetu, direktno pomagati da razvijemo što bolje odnose“.\nOvo je, neposredno posle razgovora sa Rogozinom, Sputnjiku izjavio Tomislav Nikolić, donedavni predsednik Srbije, a sada predsednik Nacionalnog saveta za saradnju sa Rusijom i Kinom.\nOn je naveo da je sa zamenikom premijera Ruske Federacije razgovarao i o situaciji na Balkanu i u svetu, a preneo mu je ličnu želju da Rusija nastavi da pomaže Srbiji, kao i dosad.\n„Srbija, u ovakvim okolnostima u kojima je stalno na iskušenjima, teško da može da nađe pravi oslonac osim u Rusiji, koja potom podstaiče i druge naše prijatelje da nam pomažu. Tako da smo dogovorili da od sada intenziviramo ekonomsku saradnju da nam drugi ne bi govorili kako se samo grlimo i ljubimo, a investicije stižu iz drugih zemalja“, rekao je Nikolić.\nOn je ukazao i na odličan odnos koji Rusija gaji sa Kinom, tako da će taj trougao obuhvatiti veliki deo sveta. Ne sporeći da je u odnosu na Rusiju, najveću zemlju sveta, i Kinu, najmnogoljudniju, Srbija nemerljivo manja, Nikolić je preneo nedvosmislen i jasno iskazan stav Rogozina da je naša zemlja ipak dragocen partner i Rusiji i Kini.\nNikolić je ponovio da su odnosi sa Rusijom kroz vekove prijateljski, a sa drugima gradimo odnose poštovanja. Ali i dodao: „Ne mora nas svako da voli, a ni mi druge. Mi moramo da se poštujemo i da sarađujemo“.\n„To što mi i Rusi između sebe osećamo nijedna administracija ne može da pokvari“, tvrdi Nikolić.\nNa pitanje Sputnjika zašto onda pričaju o lošem uticaju Rusije na Balkanu, Nikolić kaže da je to zato što je drugačiji nego onaj koji bi imao Zapad. Ako vam je sopstveni stav merilo, onda vam ničiji drugi nije ispravan, primetio je donedavni predsednik Srbije. A Zapad ako hoće iskrenije da sarađuje sa Srbijom, mora da bude mnogo iskreniji, ocenio je on.\nNikolić je potvrdio da je sa Rogozinom razgovarao i o ruskom humanitarnom centru u Nišu koji je, kako je dodao, sa četiri zaposlena, koji su svi pred penzijom, dvoje-troje vatrogasnih kola i dva psa, postao nekakav kamen spoticanja zbog toga da li treba da dobiju diplomatski status: „I kao predsednik sam mislio da treba da dobiju takav status, ali to ne zavisi od predsednika države nego od vlade“.\nNikolić je podsetio na potpuno drugačiju situaciju prema pripadnicima NATO-a, kojima je obezbeđeno da prolaze kroz Srbiju, da imaju diplomatski status, da ih niko ne zadržava, da nose svoje oružje, da ne moraju da najave i prijave kad prolaze kroz Srbiju.\n5 Maj 2017, 06:58\n„Ovde se, kao, pravi neka vaga hoće li Srbija da sluša do kraja naloge sa Zapada ili ne. Ja mislim da Srbija ima svoje interese, i u njih ubrajam ruski humanitarni centar. I Srbija ceni to što Rusija dosad nije insistirala na diplomatskom statusu da ne bi ukinula centar“, naglasio je Nikolić.\n„Dolazi žarko leto. Onda gledamo u nebo da li će stići ruski avioni, ruski helikopteri, pomoć, a čim to prođe, mi razmišljamo da li ćemo da naljutimo nekoga ako dobiju diplomatski status. Šta to znači diplomatski status? Ima ga na stotine zaposlenih u Srbiji koji kreću bilo gde u svet“, slikovit je bio Nikolić.\nOn smatra da je besmisleno insistiranje zapadnih sila da Srbija ima jedan odnos prema Zapadu a drugi prema Rusiji. „Srbija mora da ima istovetan odnos prema svima“, zaključio je predsednik Nacionalnog saveta za saradnju sa Rusijom i Kinom.\nsavet za saradnju sa Rusijom i Kinom\nhumabitarni centar u Nišu


Biro Piramida - Izvođenje građevinskih radova i trgovina\nIZGRADNJA POVERENJA PRE SVEGA\nTradicija, kvalitet i iskustvo garantuju kompletan proces izgradnje na jednom mestu\nBiro za izvođenje građevinskih radova, projektovanje, inženjering i trgovinu Piramida minus Ladovica osnovan je 1987. godine u Ladovici, opština Vlasotince, kao jedno od prvih privrednih subjekata iz oblasti građevinarstva, sa osnovnom delatnošću izvođenja građevinskih radova na objektima niskogradnje i visokogradnje, u želji da se na tržište izađe sa celokupnim paketom usluga po principu ključ u ruke.\nOd osnivanja pa sve do danas Biro Piramida se razvija u oblastima projektovanja, izgradnje, rekonstrukcije i adaptacije industrijskih, komercijalnih i stambenih objekata, nastupajući najčešće po sistemu „ključ u ruke“.\nOgromno iskustvo nam omogućava da učestvujemo u čitavom ciklusu projekta i izgradnje poslovnih, uslužnih i stambenih objekata. Bilo da želite izgradnju novog objekta ili rekonstrukciju postojećeg, budite sigurni da će vam naš profesionalni tim, uz poštovanje ugovorenih obaveza i rokova, svojim kreativnim rešenjima, iskustvom i znanjem pružiti vrhunsku uslugu u svim uslovima, a prema standardima i zahtevima investitora.\nOsposobljeni smo za izgradnju različitih objekata visokogradnje, kao i za izvođenje radova niskogradnje. Posedujemo svu neophodnu mehanizaciju, alat i dozvole za kvalitetno izvođenje svih vrsta građevinskih radova, koje izvodimo samostalno, ali i u kooperaciji sa velikim brojem kooperanata iz oblasti građevine, radi pronalaženja optimalnog rešenja, na zadovoljstvo naših klijenata. Sa investitorima sarađujemo na svim nivoima, od idejnih rešenja i izrade građevinskih projekata, do izgradnje svih vrsta objekata i izvođenja završnih i zanatskih radova.\nNaš najvažniji cilj koji smo stavili kao prioritet jeste zadovoljan klijent i prepoznavanje našeg kvaliteta u pružanju svih građevinskih usluga i trgovine.\nNaša vizija je da svim klijentima, zajedno sa velikim brojem kooperanata, omogućimo da na jednom mestu pronađu kompletnu uslugu za izvođenje građevinskih radova, KOMPLETAN PROCES IZGRADNJE NA JEDNOM MESTU. To podrazumeva profesionalni i stručni kadar svih zanata koji će vam pomoći da svoje ideje uspešno realizujete u što kraćem roku, a da pri tome kvalitet i poverenje budu na prvom mestu. Bez obzira na veličinu i složenost posla, naš pristup radu čini da svaki projekat za koji nam ukažete poverenje posmatramo disciplinovano, vodeći računa o svim aspektima gradnje, posebno imajući u vidu troškove, vremenski raspored, kvalitet i sigurnost.\nNaša misija je predanost i posvećenost i izgradnja poverenja i dugoročne saradnje sa svakim poslovnim partnerom.\nDugogodišnja uspešna sardanja sa mnogim investitorima, podizvođačima i dobavljačima, dokazuje partnerski odnos zasnovan na poverenju, pouzdanosti, dokazanom kvalitetu kako u izboru materijala, tako i tokom samog izvođenja radova, a pre svega strogom poštovanju ugovorenih rokova i obaveza. Gradimo kvalitetno u skladu sa projektom na način da se ispune svi zahtevi klijenta. U svim fazama procesa izgradnje uvidećete posvećenost, energičnost, otvorenu komunikacjiu i timski rad, a sve u cilju stvaranja izuzetnog projekta vrednog poverenja i dugoročnog odnosa, jer mi gradimo\nTrgovački deo naše firme se u interakciji sa ostalim organizacionim delovima, zasniva na distribucijii PVC, aluminijumske stolarije, drvene stolarije i građevinskog materijala u saradnji sa renomiranim proizvođačima koji se nalaze na našem tržištu. Rezultat toga je pronalaženje najpovoljnijih rešenja u realizaciji objekta, kako ekonomskih, tako i kvalitativnih, te na taj način izlazimo u susret poslovnim partnerima u svakom pogledu.\nU našoj ponudi imamo prvoklasnu unutrašnju i spoljašnju stolariju izgrađenu od PVC, aluminijumskih i drvenih profila renomiranih kompanija kao što si Profine Group, Etem, Alumil i Munchinger, sa staklom svetski poznatih kompanija Saint Gobein i Guardian. Garancija kvaliteta je upotreba sertifikovanih materijala, okova, okapnica i boja renomiranih evropskih proizvođača.\nU našoj ponudi se nalazi sve za kuću i posao na jednom mestu: pvc stolarija, aluminijumska stolarija, drvo-aluminijum stolarija, unutrašnja (sobna i ulazna) i spoljašnja vrata, klizni sistemi, harmonika sistemi, garažna vrata, zavese, roletne, komarnici, tuš kabine i pregrade.\nZašto izabrati saradnju sa nama?\nTradicija, kvalitet, iskustvo\nKompletan proces izgradnje na jednom mestu\nPosvećenost i energičnost\nProfesionalnost, stručnost i saveti za svako rešenje\nUpotreba visoko kvalitetnih materijala\nSertifikati iz evropskih labaratorija sa reputacijom\nPrilagođavanje svakom zahtevu klijenta\nKratki rokovi za proizvodnju i montažu, uključujući i velike i nesvakodnevne narudžbenice\nSve za kuću i posao na jednom mestu: pvc stolarija, aluminijumska stolarija, drvo-aluminijum stolarija, unutrašnja (sobna i ulazna vrata) i spoljašnja vrata, klizni sistemi, harmonika sistemi, garažna vrata, zavese, roletne, komarnici, tuš kabine i pregrade.\nŠirok spektar boja i materijala za sve proizvode\nJedinstveni oblici i veličine svih vrsta stolarije\nPozovite nas, zatražite ponudu i prepustite sve nama.


Oko dvije trećine radnika u BiH koji su i dalje u radnom odnosu, mjesec od izbijanja krize zbog pandemije koronavirusa, još punu plaću kao i ranije, dok je za 33 posto njih plaća već znatno smanjena u odnosu na period prije pandemije.\nRezultati su to istraživanja koje je proveo portal MojPosao.ba, o utjecaju pandemije na posao, a u kojem je učestvovalo 2.500 ispitanika, od čega je 67 posto zaposleno, a ostalih 33 posto bez posla. Nešto više od polovine ispitanika koji su naveli da im plaća još nije umanjena, međutim, očekuje da će umanjenje doći u narednom periodu, kao jedna od mjera koje će provesti kompanije kao odgovor na pandemiju.\n“Posljedice krize izazvane pandemijom za radnike u realnom sektoru su gubitak posla, smanjenje plaće ili znatno izmijenjeni uslovi rada, a prema trendu tek slijede masovna otpuštanja radnika. Oni koji su ostali bez posla nemaju nade da će pronaći drugi. Oni koji nisu izgubili posao, strahuju da će ga izgubiti u narednom periodu ili da će im primanja biti znatno umanjena. Beznađe, nesigurnost i strah preovladavaju među radnicima“, analizira Ena Muraspahić iz kompanije Kolektiv, autorica ovog istraživanja. U ukupnom broju ispitanika, njih 17 posto je ostalo bez posla zbog posljedica krize izazvane pandemijom virusa korona, a među nezaposlenim učesnicima istraživanja, njih 53 posto je izgubilo posao upravo zbog toga.


“Narodni front”: Poništiti nominacije Neškovića i Markovića | Teslić Online\nNevladina organizacija “Narodni front” iz Banjaluke podnela je CIK-u BiH prigovor sa zahtevom za poništavanje nominacije nezavisnih kandidata za predsednika Republike Srpske Mladena Neškovića i Vladana Markovića, zbog sumnje da je njihova kandidatura trebalo da posluži za najveću izbornu prevaru od Dejtona naovamo.\n“Kandidaturom Neškovića i Markovića, za koje je iz Saveza za promene potvrđeno da je reč o vozaču i telohranitelju Ognjena Tadića, grubo su prekršena najmanje dva člana Izbornog zakona BiH i izborni sistem doveden do apsurda. Ukoliko se dozvoli da Nešković i Marković učestvuju na predstojećim izborima, izborni proces će biti u potpunosti kompromitovan i legitimitet izbora će biti doveden u pitanje”, saopšteno je ove organizacije za borbu protiv kriminala i korupcije.\nIz “Narodnog fronta” poručuju da su odlučili podneti i formalni prigovor CIK-u “kad ova institucija već sama nije našla za shodno da reaguje na očiglednu prevaru Saveza za promene i Ognjena Tadića, koji na ovaj način pokazuje kako bi upravljao Republikom Srpskom, kad bi mu narod poklonio poverenje 12. oktobra”.\n“Svedoci smo da je naš izborni sistem već godinama žrtva raznih manipulacija političkih partija, pogotovo kad je reč o takozvanim nezavisnim kandidatima, koji su, kako je praksa pokazala, zapravo samo sredstvo da se dođe do potpune kontrole biračkih odbora, odnosno manipulacije izbornim rezultatima”, navodi se u saopštenju.\nJavno priznanje Ognjena Tadića o tome da su dvojica navodnih nezavisnih kandidata zapravo njegov vozač i telohranitelj, navode iz “Narodnog fronta”, predstavlja dokaz o tome da je reč o bezobzirnoj prevari, zbog čega pozivaju CIK da učini sve što je u njihovoj moći da osuete ovaj pokušaj i odgovorne suoči sa zakonom propisanim sankcijama.\nPrevious: Bogdanić: Dobar zdravstveni sistem\nNext: Kreativan način zaključavanja bicikla\nDomaće vlasti ponovo zakazale, privrednici razočarani, šteta od poplava nije sanirana


U starom delu španske Sevilje, na trgu La Encarnación, nalazi se drvena konstrukcija koju je dizajnirao tim nemačkog arhitekte Jurgena Majera - Hermana. Od aprila 2011. godine, kada je završena, ponosno nosi titulu najveće drvene konstrukcije na svetu.\nGrađevina podseća na niz dizajniranih stabala koja se podižu čak 26 metara u vazduh. Sa dimenzijama od 70x150 metara, ova zgrada je postavila trg u Sevilji na mapu najzanimljivijih kulturoloških destinacija u Evropi. Visoko razvijena infrastruktura, koja pruža mnogo mogućnosti za odmor, zabavu i trgovinu, obuhvata arheološki muzej rimske i mavarske istorije, pijacu, panoramsku plažu, koncertni podijum, kao i veliki broj barova i restorana.\nNa mestu gde je podignuta, sa ciljem da oživi trg La Encarnación, nekada se nalazio javni parking. Umesto nezanimljivog prostora, na trgu se danas nalazi ova konstrukcija sastavljena od šest suncobrana u obliku džinovskih pečuraka, čiji je dizajn inspirisan trezorom katedrale u Sevilji i stablima fikusa u blizini Plaza de Cristo de Burgos.\nPo trgu na kojem se nalazi, građani Sevilje su je nazvali „Pečurka Inkarnacije”, što je danas mnogo češće u upotrebi od zvaničnog naziva Metropol Parasol.\nNajkraći međunarodni most na svetu


Vesti iz BCBP, Novi budžet je nova prilika za svrsishodnost\nVaša lokacija / Beogradski centar za bezbednosnu politiku / Aktivnosti / Vesti iz BCBP / Novi budžet je nova prilika za svrsishodnost /\nIako blizu 15% budžeta Republike Srbije odlazi na rashode za potrebe bezbednosti to nije dovoljno zato što nema sistemskog ulaganja, istaknuto na razgovoru istraživačkog tima BCBP i narodnih poslanika održanog 23. novembra 2016. godine u Beogradu.\n„Budžet za Ministarstvo odbrane i Ministarstvo unutrašnjih poslova je više socijalno orijentisan i bazira se uglavnom na platama. Samo oko 2% budžeta MUP-a je za potrebe razvoja što koči opremanje i nove projekte“, ističe istraživačica BCBP Katarina Đokić.\nIstraživači BCBP su kroz konkretne oblasti predstavili narodni poslanicima kako mogu direktno da doprinesu svrsishodnosti.\nĐokić je ukazala da je uloga Narodne skupštine značajna u izgradnji efikasnog i održivog sistema odbrane, a posebno u uslovima štednje i restriktivnog budžeta.\n„Usvajanjem realističnog budžeta i proveravanjem da li se trošenjem sredstava zaista održavaju i unapređuju sposobnosti sistema odbrane postiže se veliki napredak u ostvarivanju strateških ciljeva i misija institucija”, kaže Đokić.\nIstraživač BCBP Vladimir Erceg ukazao je kako je neophodno povezati finansije sa ciljevima politika.\n„Kako bi se izgradio efikasan i održiv sistem odbrane nužno je definisati koji su prioriteti modernizacije, uporedno analizirati troškove te modernizacije naspram mogućih alternativa, organizovati zajedničku tematsku sednicu dva odbora, napisati izveštaj o dosadašnjem utrošku sredstava, ali i objaviti novi Dugoročni plan razvoja“, naglašava Erceg.\nNa skupu je istaknuto kako treba obratiti pažnju na prava zaposlenih u sektoru bezbednosti. Neophodno je raditi na poboljšanju njihovog statusa, što ne uključuje samo njihov ekonomski položaj, već i nabavku opreme i zaštitu, zaključili su učesnici.\nParlament će uskoro raspravljati o novom budžetu i spreman je da utiče na javne nabavke.\n„Civilno društvo je značajan korektiv rada državnih organa i dobro je da se ove teme prepoznaju kao značajne, iako nisu u središtu pažnje javnosti“, kaže predsednica skupštinskog Odbora za odbranu i unutrašnje poslove Marija Obradović.\nU razgovoru su učestovali poslanici i poslanice Odbora za odbranu i unutrašnje poslove i Odbora za finansije, republički budžet i kontrolu trošenja budžetskih sredstava.\nPovezane teme:PRO-CURE, svrsishodnost javnih nabavki, javne nabavke, Mup Srbije, ministarstvo odbrane, sastanak, konsultacije


Home / VESTI / Povezani projekti / UPOZNAJ EVROPU U DANSKOJ 2008\nTrajanje: januar - april 2008. godine\nCiljna grupa: učenici III razreda srednjih škola iz čitave Srbije\nDanska ambasada u Srbiji u saradnji sa ISAC fondom i Evropskim pokretom u Srbiji pokrenula je projekat Upoznaj Evropu u Danskoj. U okviru projektagrupa od 50 odabranih srednjoškolaca iz cele Srbije će dobiti mogućnost da provede nedelju dana u Danskoj. Đaci će imati priliku da posete dansku srednju školu, da nauče nešto o danskom obrazovnom sistemu, kao i da provedu neko vreme sa svojim danskim vršnjacima. Takođe će biti organzovane posete određenim državnim institucijama, kao što je Parlament Danske, i raznovrsne zabavne aktivnosti čiji je cilj da prenesu neposredan utisak o Danskoj kao evropskoj državi.\nCilj projekta je da uključivanjem mladih u ovaj program:\nDanska Ambasada u Srbiji, u saradnji sa ISAC fondom i Evropskim pokretom u Srbiji, raspisuje konkurs pod nazivom Upoznaj Evropu u Danskoj.\nProjekat će grupi od 50 odabranih srednjoškolaca iz cele Srbije omogućiti da provedu nedelju dana u Danskoj. Đaci će imati priliku da posete dansku srednju školu, da nauče nešto o obrazovnom sistemu, kao i da provedu neko vreme sa svojim danskim drugovima. Takođe će biti organizovane posete određenim državnim institucijama, kao što je Parlament Danske, i raznovrsne zabavne aktivnosti čiji je cilj da prenesu neposredan utisak o Danskoj kao evropskoj državi.\nPotpisivanje Sporazuma o viznim olakšicama između Srbije i Evropske unije, kao i parafiranje Sporazuma o stabilizaciji i pridruživanju, predstavljaju važne političke korake Srbije ka pridruživanju Evropskoj uniji. Važno je, iz tog razloga, da se Evropska unija učini pristupačnijom i bližom i ovde u Srbiji, kako bi mladi mogli da prošire svoja shvatanja o tome šta Evropa zaista predstavlja.


Klaus o evropskoj krizi : Nadlanu.com\nKlaus o evropskoj krizi\nObjavljeno 30. avg 2012. / 14:29:14\nPRAG, 30. avgusta 2012. (Beta) - Češki predsednik Vaclav Klaus ocenio je tokom redovnog godišnjeg savetovanja čeških ambasadora u Pragu, da sadašnji razvoj u Evropi ne daje nadu za dobra rešenja, a medju osam trendova sa ozbiljnim posledicama po buduću Evropu naveo je i priznanje nezavisnosti Kosova.\n"Uvek sam se borio protiv iluzija o kraju istorije i novoj evropskoj nirvani. Sadašnji razvoj koji ne daje nade za dobra rešenja to pokazuje više nego jasno", kazao je Klaus u obraćanju ambasadorima koje u celini objavljuje na svom sajtu predsednička kancelarija.\nČeški predsednik je izdvojio osam glavnih trendova i pojava koje ostavljaju ili se tek mogu očekivati ozbiljne posledice na medjunarodnoj sceni, medju njima i to što je deo zemalja priznao nezavisnost Kosova.\nNa prvom mestu, po njegovoj oceni, to je nesposobnost zemalja Evropske unije da racionalno reaguju na krizu i da zaustave produbljivanje deficita demokratije u Uniji.\nOd medjunarodnih zbivanja Klaus je medju tih osam pojava izdvojio priznanje nezavisnosti Kosova i mere madjarskog parlamenta koje kako je kazao uznemiruju celu Srednju Evropu.\nProblematično je prema oceni češkog predsednika i to što dotacije EU deformišu evropsko i domaća tržišta članica a takodje i činjenica da darežljivi evropski model socijalne države privlači izbeglice.\nKlaus je ambasadore podsetio da je već davno upozoravao i na probleme koje će doneti stvaranje šengenskog prostora.


SRJ: Direktor sigurnosne agencije smijenjen zbog isteka mandata - Index.hr\nSRJ: Direktor sigurnosne agencije smijenjen zbog isteka mandata\nNema nikakve izravne veze između posjeta američkog veleposlanika za ratne zločine Pierrea Richarda Prospera i sinoćnje odluke Vlade Srbije o smjeni direktora Sigurnosnoinformativne agencije (BIA) Andrije Savića, izjavio je danas na konferenciji za novinare srbijanski ministar unutrašnjih poslova Dušan Mihajlović.\nSavić je, kazao je Mihajlović, izabran je za vršitelja dužnosti direktora BIA-e na rok od šest mjeseci, kako bi proveo prošlogodišnje zakonske izmjene po kojima se ta agencija (bivši Resor državne sigurnosti) izdvaja iz MUP-a Srbije i stavlja u nadležnost Vlade Srbije, te je taj šestomjesečni rok nedavno istekao.\nMinistar policije potvrdio je da je za novog direktora BIA-e imenovan ´jedan od iskusnih radnika agencije u Beogradu´ Miša Milićević, donedavni načelnik prvog odjela beogradske Službe državne sigurnosti. Za njegovog zamjenika postavljen je Goran Živaljević, koji je za vlasti Slobodana Miloševića bio jedan od načelnika u beogradskom Centru državne sigurnosti.\nSmijenjeni Andrija Savić na čelo te službe postavljen je nakon oružane pobune Jedinice za specijalne operacije (tzv. Crvene beretke) u jesen 2001. godine.


Otkrivajući spomen ploču, predsednik Advokatske komore Kragujevca Zvonko Marković zatražio je od Policijske uprave u Jagodini da pronađe odgovorne za taj zločin jer je kako je rekao, Nemanja Stojanović ubijen "bez ikakvog razloga".\nOtac ubijenog Nemanje, advokat Milovan Stojanović kazao je da je od jagodinske policije dobio obećanje da je pronalaženje ubice i nalogodavaca tog zločina prioritet u njihovom radu.\n"U policiji su mi rekli da je istraga pokazala da je moj sin greškom ubijen, da već imaju rezultate oko nalogodavca, ali pošto je to bilo profesionalno ubistvo potrebno je prikupiti materijalne dokaze kako bi se postupak procesuirao", kazao je Stojanović.\nOn je dodao da će ubuduće biti još aktivniji u zahtevu da se pronađu ubice njegovog sina.\n"Moj sin je voleo svoju profesiju, voleo je svoju porodicu, prijatelje, kolege i nikada ni sa kim nije imao sukob. Ja i nakon devet meseci očekujem svakog trenutka da se on pojavi na vratima i da mi kaže da je dobio još jedan spor", rekao je Stojanović.\nOtkrivanju spomen ploče prisustvovali su advokati iz Jagodine, Kragujevca, Niša i Beograda, kao i pojedini tužioci i sudije iz Jagodine. Pismo podrške porodici i kolegama Nemanja Stojanovića uputili su i advokati iz Bitolja u Makedoniji.\nNemanja Stojanović ubijen je iz vatrenog oružja u ranim jutarnjim časovima 13. septembra 2017. godine, u ulici Braće Dirak ispred ulaza u zgradu u kojoj je živeo.\nKako je agenciji Beta rečeno u Policijskoj upravi u Jagodini, istraga o ubistvu Nemanje Stojanovića je u toku a do sada nije bilo hapšenja u vezi sa tim zločinom.


Strip “DO PAKLA I NAZAD” jedan od najboljih u 2018. godini\nStrip pod nazivom „Do pakla i nazad“ autora Marka Stojanovića sa stripovima „Sat“ i „Linije fronta“ zauzeo je prvo mesto na godišnjoj listi najboljih strip izdanja u Srbiji u 2018. godini, koju je objavio nedeljnik “Nin”.\nAutor stripa „Do pakla i nazad“ Marko Stojanović podseća da je on objavljen 11. novembra prošle godine, u znak obeležavanja stogodišnjice završetka Prvog svetskog rata, kao i da se u njemu pojavljuju mnoge poznate istorijske ličnosti.\nNa stripu su sarađivali i najbolji zaječarski i srpski crtači stripa među kojima Jovan Stojanović – John Radley, Dragan Stokić Rajački, Srđan Todorović, Darko Nikolić, Nikola Mitrović Kokan i drugi.\nPodsetimo, povodom obeležavanja stogodišnjice završetka Velikog rata u Domu kulture u Kotlujevcu 15.novembra otvorna je izložba stripa i promovisana publikacija “Do pakla i nazad” o epopeji srpske vojske u Prvom svetskom ratu.\nInače, „Ninova“ lista najboljih strip izdanja je jedina relevantna lista koja se odnosi na „devetu umetnost“ i na neki način predstavlja ekvivalent Ninove nagrade za roman godine.\nPrethodni tekstZaječarka Iva maletić ŠAMPIONKA SRBIJE na 800 metara u dvorani\nSledeći tekstMjuziklom „Cigani lete u nebo“ obeležen Dan zaječarskog pozorišta (FOTO)


Čović: Nema imenovanja direktora agencija SIPA i OBA - Trebevic.net\nČović: Nema imenovanja direktora agencija SIPA i OBA\nPredsjednik HDZ-a BiH Dragan Čović izjavio je danas u Mostaru da nema načina da Savjet ministara u sadašnjem sazivu u prisustvu predstavnika HDZ-a BiH imenuje direktore Agencije za istrage i zaštitu /SIPA/ i Obavještajno-bezbjednosne agencije /OBA/ BiH.\nČović je ovo rekao na konferenciji za novinare komentarišući najave da će Savjet ministara u tehničkom mandatu imenovati direktore ove dvije agencije.\nČović: Iduće sedmice razgovori sa potencijalnim investitorom\nPredsjednik HDZ-a BiH Dragan Čović izjavio je danas u Mostaru da će iduće sedmice biti razgovarano sa potencijalnim investitorom u “Aluminij”.\nČović je rekao da je danas razgovarao sa Upravom i Nadzornim odborom “Aluminija”.\n– Situacija je složena i teška, ali na nama je da ispunimo obećanja. Iduće sedmice će sve biti jasnije u vezi sa investicijama. Ovaj investitor je najavio stotine miliona investicija, zapošljavanje dvostruko više ljudi, izgradnju novih kapaciteta, energetskih i proizvodnih. Pozvali smo te ljude da Vladi Federacije BiH i Upravi objasne svoju ponudu da bi znali šta dalje – rekao je Čović.